text:
Í meiri enn tíggju ár havi eg hildið, at vakrasti lutur í altjóða bilasniði eru baklyktirnar á einum Volvo. Ikki hvørjum sum helst Volvo, men bara S 80. Funktiónirnar at lýsa, bremsa, bakka og blunka, eru allar sveipaðar inn í eitt tíðarleyst snið, sum úr øllum síðum er fevnandi breitt, og sum so reisir seg upp og verður snoðið upp í ein spíss. Var hetta ein brúkslutur, so lá hann væl í hondini og kundi meir enn so vigað á borðkantinum. Hvat tað er, sum gera hetta rundleitta skap so hugtakandi hjá monnum, mann verða djúpt grivið afturi í frumøld. So mikið størri varð sorgin, tá ein bilførari, maður ella kvinna, breyt mær ímyndina av perfektu sniðgávuni, nú eg rulli, so sum latínska heitið sigur. Volvo, volvos, volvot, soleiðis minnist eg at bendingin mundi vera av latínska Volvo-orðinum eg rulli.
Men so sigur ámminandi lesturin í morgunljósinum, at lívsins uppgáva er, at hyggja út um teg sjálvan. Akkurát. Og har fór traðarmaðurin framvið. Hann ansar lambinum, sum nýkomið titar á bønum, meðan ein sólglotti er, innan hann aftur brestir á. Alt í føðurhendi er.


c: text/html

text:
Rís
Rís er eitt kornslag. Tvey sløg eru: mýrirís og fjallarís. Mýrisrísið hevur nógv størra týdningin. Mýrisrís er aðalkosturin hjá millum triðjingi og helmingi av heimsins íbúgvum. Tí er rís eitt sera týdningarmikið kornslag. Rís skal hava í minsta lagið 21 ºC í meðal teir fimm vakstrarmánaðirnar, og tí veksur hetta helst í subtropunum og tropunum. Vanliga verður rísið sáað í teigum, og meðan sáðið spírar, verður markin gjørd til reiðar. Hon verður pløgd, taðað og sett undir í vatni. Síðan verða smáu rísplanturnar settar niður. Hetta er hart arbeiði, sum so at siga allastaðni enn verður gjørt av mannahondum. Alla vakstrartíðina skulu markrnar standa undir í vatni, og tí eru lágir vallgarðar uttanum tær, sum forða vatninum at renna frá. Eftir fimm mánaðum er rísplantan fullvaksin, og tá verður vatnið veitt burtur, meðan rísið búnast. Heystingin verður nógvastaðni enn gjørd í hond. Hetta er serliga galdandi fyri sera tætt fólkaðu økini í Asia, har illa ber til at t.d. nýta maskinur, tí markirnar eru so smáar, og ei heldur eru ráðini at keypa amboð.
Uml. fýra fimtapartar av heimsins rísi verður velt í Asia. Týdningarmestu vakstrarøkini eru t.d. við Ganges í bæði Bangladesj og India, í ósalendinum við Yangtsekian í Kina, Reyðu Ánna í Vjetnam, Mekong í Kambodia, Irrawaddy í Myanmar og lágu strandarslættarnir í Indonesia. Onnur rísøki av týdningi eru Podalurin í Italia, Mississippiósin í Arkansas og Nildalurin í Egyptalandi. Meðan flest øll onnur kornsløg bæði verða nýtt til mannaføði og til dýrafóður, verður rísið so at siga einans nýtt til mannaføði.

robotstxt: allowed

filter: keep


text:
Myndir úr barnabókini Alda
26. nov.-7. des. - Ribarhús: Framsýning av myndum úr barnabókini “Alda” hjá Ranvør Isholm, sum íslendska Bjørk Bjarkadóttir hevur myndprýtt.
Kári Svensson í Ribarhúsi
Ribarhús verður karmur um eina framsýning við fjølbroyttum verkum, hvar í árstíðir og innara landslagið er í fokus. Fernisering verður leygardagin 14.11. kl. 16. til 18.
Kristina og Bjørg í Ribarhúsi
Bjørg Jacobsen, úr Tórshavn og Kristina Joensen, úr Fuglafirði lata upp málningaframsýning í Ribarhúsi, fríggjakvøldið, 2. okt. kl 19:00.


text:
Í Ársfrágreiðing 2016 frá Bústøðum varð tosað við MBF um "Algilt snið øllum til góðar". Les ársfrágreiðingina her.
Viðtalið við forkvinnuna í MBF kann lesast her:
– Tað snýr seg ikki um at siga, hvør skal vera við, men at gera tað møguligt hjá øllum at kunna vera við. Tí hevur tað stóran týdning, at ein byggiharri er víðskygdur, tá farið verður undir at byggja íbúðir, sigur Tóra við Keldu, forkvinna í MBF
Tey flestu okkara hava eitt ynski um, at vit skulu seta føtur undir egið borð. Og sambært ST-sáttmálanum um rættindi teirra, ið bera brek, er hetta ein grundleggjandi rættur hjá okkum menniskjum.
Tað munnu tó vera tey fæstu okkara, sum hugsa um atkomu, tá vit hugsa um at seta búgv.
Orsøkin er ivaleyst, at fá okkara leggja ætlanir eftir tí, sum framtíðin kann hava at bjóða. Vit taka støðu út frá teimum møguleikum, sum vit hava beint nú.
Tað er tó ein sannroynd, at umstøður okkara kunnu broytast við tíðini, og hjá summum broytast umstøðurnar eftir einari løtu. Heilsan kann fara at bila, vit kunnu fáa eitt barn við avbjóðingum, ella vit kunnu vera fyri einari vanlukku, sum hevur hesar avleiðingar við sær.
Tað er, tá tað óvæntaða hendir, at vit brádliga varnast, at bústaður okkara ikki er atkomuligur fyri øll. Tá eru vit antin noydd at byggja um ella at selja og flyta úr kenda umhvørvinum í annan bústað, ið er atkomuligur.
Hugsa í algildum sniði
Hesum kundu vit sloppið undan, um vit frá byrjan høvdu hugsað um algilt snið sum ein møguleika, tá vit skuldu byggja.
Algilt snið, tað eitur universal design á altjóða máli, er eitt breitt hugtak, har menniskjan verður sett í miðdepilin. Tað fevnir um alt, sum hevur við menniskju at gera, og tað umhvørvið, sum tey liva og virka í.
- Algilt snið er í grundini bara siðbundin byggilist, men víðkað við møguleikanum um at hýsa øllum.
Soleiðis at øll kunnu vera við. Fokus verður flutt frá bólkinum av fólki, ið sigst hava manglar ella ikki eru førur fyri at vera við, til at viðurkenna, at menniskju eru ymisk, og tað skulu bygningar og umhvørvi rúma við algildum sniði, sigur Tóra við Keldu.
Hon er forkvinna í MBF, og í hennara hugaheimi snýr tað seg um at fáa fólk at síggja fyrimunirnar við algildum sniði.
– Í mínum hugaheimi snýr tað seg ikki um at siga, hvør skal vera við, men at gera tað møguligt hjá øllum at kunna vera við, sigur hon.
Lættari at ynskja enn at fremja í verki
Sjálvt ynskið um, at øll skulu kunna vera við og uppliva javnrættindi, er skjalfest. Og politisk semja er um, at útboðið av bústøðum og kostnaðurin av bústøðum eru á einum støði, har øll við tíðini fáa møguleika at ogna sær eitt heim, sum passar til teirra tørv.
– Egið heim eigur at gerast møguleiki hjá øllum borgarum, og tað er rætt, tá ið ynski er um, at bústaðapolitikkurin í Føroyum skal geva rúm fyri, at menniskju eru ymisk, sigur Tóra við Keldu.
Hon leggur afturat, at øll eiga at fáa í boði egnan bústað, so ella so, og um neyðugt við atknýttum tænastum og tilboði um hjálp eftir tørvi.
– Vit kenna í dag til loysnir, har ymisleikin kann búgva saman. Har bústaðaøki ella eindir geva rúm fyri ymiskum menniskjum. Um fólk skulu, sum skjalfest er, fáa møguleika frítt at velja, hvar, saman við hvørjum, ella hvussu tey vilja búgva, so eiga allir bústaðir, ið bygdir verða, t.d. at vera egnaðir til fólk við rørslu-, menningartarni ella øðrum avbjóðingum, sigur forkvinnan í MBF.
Vælferðarsamfelagið og algilt snið
Tankin um inklusjón og samanhald, har øll kunnu luttaka, er kjarnin í okkara vælferðarfyrimynd. Málið er haldgóð bygging, ið skal vera lætt atkomulig fyri øll, vísir forkvinnan í MBF á.
– Vegir, viðarlundir, bygningar og almennir ferðamøguleikar skulu vera atkomulig hjá øllum. Byggireglurnar í Norðurlondum eru rættiliga eins, og tá bygt verður, ella tá bygt verður um, skal atlit takast til serligar reglur viðvíkjandi atkomu. Hesar reglurnar eru tó bara galdandi, tá tað snýr seg um almenna bygging og ikki fyri privatar bústaðir, sigur Tóra við Keldu.
Og tá talan er um bygging, sum Bústaðir standa fyri, eigur tankin um algilt snið at vera fyrimyndin, heldur hon. – Um vit eru púra erlig, so eru øki í dag, har nøkur ikki eru vælkomin. Nøkur fáa ikki møguleika at vera við, hóast tey ongan áhuga hava í at vera fyri tí mismuni, sum onnur menniskju eru orsøk til, og sum tey ikki tykjast sinnað at broyta til tað betra. Spurningurin er tí, hvør hevur viljan í verki at møta ynskinum hjá menniskjum at seta búgv og skapa sær egið heim, sigur Tóra við Keldu.
Í sambandi við, at Norðurlendska ráðharraráðið í 2015 bað um eina frágreiðing við tilmælum um, hvussu og á hvørjum økjum Norðurlond kunnu samstarva um algilt snið og atkomu, var eitt av tilmælunum at síggja sanna virðið í algildum sniði.
– Ráðgevandi bólkurin, har Ása Olsen, aðalskrivari, umboðaði MBF, skrivar í sínum tilmæli, at Norðurlond eiga at menna felags reglur fyri at betra atkomu í øllum Norðurlondum, málrætta arbeiðið við at skráseta, hvussu nógvir atkomuligir bústaðir eru, hvør upplivir forðingar í tí fysiska umhvørvinum og at kanna eftir, um kommunur hava eina virkisætlan viðvíkjandi algildum sniði. Eisini eigur algilt snið og sjónarmiðið um “samfelagið fyri øll” at vera við í altjóða marknaðarføring av Norðurlondum sum øki, sigur Tóra við Keldu.
Og hon leggur afturat:
– Vit menniskju eru ymisk, og vit eiga at gera samfelagið búgvið til at bjóða ymisleikanum vælkomnum, so tað gerst ein sjálvfylgja, at øll menniskju hava sama møguleika at liva og virka í samfelagnum.


text:
- Tíðindi, mentan og ítróttur
Fótbóltskjak: Víkingur kann renna frá øllum
Tak niður
Um illa vil til hjá NSÍ, so er vansi fyri at FM heitið næstan er gloppið áðrenn kappingin veruliga er farin ígongd. (Næstan) so bersøgin er Leivur í dagsins fótbóltsprátið.
Vit práta um farna umfar ið var leikt annan Páskadag og hyggja at 5. umfarinum ið skal leikast komandi vikuskiftið.
Dystirnir komandi vikiskiftið eru hesir:
5. umfar
22.04.17
Skála - ÍF
23.04.17
TB/FCS/Royn - B36
NSÍ - HB - Beinleiðis stroyming
Víkingur - KÍ - Beinleiðis útvarp
EB/Streymur - 07 Vestur


text:
Fara grundirnar at skelva undir Havnini?Fer himmalin at skrædna og tuska køld æl av donskum fimmoyrum yvir Suðurstreym?Fer reynið yvir Kirkjubø at skjóta rygg og sláa Trøllhøvda um koll við labbanum? Fer løgmaður at valsa um vágirnar í lakkskóm og við drotningini í ørmunum? Fereitt reytt orkestur av grindahvalum at hangaupp yvir Sandagerði? Fara grindamenn at skera seg sjálvar á háls? Fer traðarmaðurin í túninum við ráðhúsið at missa steinin á tærnar á borgarstjóranum? Fer Nólsoyar-Pállat kunngera hvørjum hann lúrir eftir í Vágsbotni?Fara uttanjarðarverur av Viðareiði at ríða ljósini á Tórsvølli norður til Klaksvíkar? Fer ein fyrrverandi tingformaður sláa seg sjálvan til fyrsta riddara av fullveldinum?Fer verðin at endavendast? Fer Rasmus at søkka niður í Tinghúsvøllin?
Á, nei, nei vælsignað.
Men valstríð er.
Valstríð til fólkatingið og ikki tær at siga, góði lesari,er tað ein skarpræstnað tvørsøgn. Valstríð til fólkatingið. Ein svøvnkend messa. Valevni eftir valevni kemur í miðlarnar at lesa tær gomlu reksurnar av hálvum sannleikum, gabbi, fordómum og undanførslum. Veljarin situr og geispar við hús, leingist eftir Gekkinum við saltaðum ráka av nátum í munninum.
Men nú ætla vit í Tjóðveldi at fáa lív hesa stirðnaðu altargongdina aftur. Vit skipa fyri vertshúsagongd í miðbýnum í Havn við valevnum okkara, yrkjarum og tónleikarum.
Tiltakið byrjar fríggjakvøldið klokkan hálvgum tíggju á Café Natúr.
So ristið nú deyðadumsið av tykkum, góðu havnarfólk, setið nøs og høku upp úr teirri tokuni av líkasælu, sum heimastýrið sveipar so kjaftsvart um tykkum. Gevið sansum og skili høvi at nýggja upp í hjarta tykkara álitið á fullveldið og framtíðina.
Vertshúsagongdin byrjar sum sagt klokkan hálvgum tíggju (21.30) á Café Natúr og síðani verður gingið vertshús av vertshúsi fram til klokkan hálvgum eitt (t.e. 12.30).
Umframt valevnini luttaka: Carl Jóhan Jensen, Bárður Persson, Jóaness Nielsen, Oddfríður M. Rasmussen og ungir og mergjaðir tónleikarar.
Skrá:
Café Natúr 21.30 Bergtóra Høgnadóttir Upplestur og tónleikur
Café Casper 22.00 Ingolf Olsen Upplestur og tónleikur
Café Mica 22.30 Annita á Fríðriksmørk Upplestur og tónleikur
Cleopatra 23.00 Jógvan A Djurhuus
Margretha Nónklett Upplestur og Tónleikur
Hvonn 23.30 Gunnvør Balle
Heini Holm Upplestur og tónleikur
Sirkus 00.00 Bjørt Samulesen Upplestur og Tónleikur
Irish Pub 00.30 Óluva Klettskarð Upplestur og tónleikur
(CJJ)


text:
Við støði í donsku bókini Pundik & Krasnik og resten af verden, sum Kristeligt Dagblad gav út í heyst, hevði Heini í Skorini frálíkt prát á Hotel Føroyum í kvøld við teir báðar jødisku danirnar, 85 ára gamla Herbert Pundik og 41 ára gamla Martin Krasnik. Samansjóðað og skipað prát, heldur enn leysar einarøður, hvør í sína ætt. Frálíkt, at ein redaksjonell hond merktist á tiltakinum. Tað er sjáldsamt, og er sum við teim fáu góðu sendingunum, ið skilja seg burtur úr hinum grabsinum, tí tær taka lurtaran í álvara. Og her var fult hús av vælhýrdum og forvitnum lurtarum frá ytsta vinstravongi til fremst í Ebenezer.
Pundik og Krasnik umboða hvør sítt jødiska ættarlið og hava markantar meiningar um ikki bara heilaga staðin hjá trimum heimsreligiónum, Jerúsalem, men eisini um kríggj og frið í allari verðini, tó mest í Miðeysturi, har Ísrael er snúningsásurin. Pínufullir og viðkomandi í egnum frásagnum, serliga tá Pundik fyri fyrstu ferð fekk at vita um eina føroyska gentu, sum tænti hjá teimum, tá tey í 1943 máttu rýma uppá standandi fót undan Gestapo til Svøríkis. Fyrri tímin var persónligur og seinni politiskur. Áhugavert at hoyra Pundik siga, at Holocaust var sum ein prisma, hann hugdi ígjøgnum, hvørja fer hann tók støðu til nýggj viðurskifti her og úti í heimi. Báðir vóru samdir um, at var eingin antisemitisma, so var einki Ísrael, ið teir lýstu sum heimsins minst homogena land, ið bara hevur tankan um ein heimstað sum felagsnevnara. Og so var eg púra paff, at vendingin Guds útvalda fólk aldri kom fyri, heldur ikki tá kendir ferðaleiðarar til Heilaga landið tóku orðið. Tað var gott og fríandi.
Tá Herbert Pundik var 16 ára gamal, mátti hann flýggja undan týskum nazistum í Danmark. Hann stríddist á hermótinum, tá ið ísraelski staturin varð stovnaður í 1948, og hann misti sonin, Uri, á hermótinum í Yom Kippur-krígnum í 1973. Hann dylir ikki fyri, at hann hevur livað eitt spennandi lív og enn tykist nógv at vera eftir, so lættur hann er av lyndi. - Jeg udvikler mig stadig, segði hann ertandi við Martin Krasnik, sum undraðist yvir at Pundik, hevði broytt støðu í fyrr so markantum hernaðarmálum mótvegis palestinensarum. Pundik helt at Ísrael skuldi tikið seg aftur til tey mørk, sum eru trygg og landið kundi verja. Pundik, ið lýsti seg sum danskan jøda í Ísrael, hevur verið journalistur, korrespondentur kring allan heim, blaðstjóri á Politiken og njósnari fyri ísraelsku fregnartænastuna Mossad, onkuntíð alt um eina leið.
Martin Krasnik umboðar eitt yngri ættarlið av donskum jødum. Hann er hvassur korrespondentur fyri Weekendavísina og umstríddur sjónvarpsvertur í Deadline. Hann hevur gjørt persónligar sendingar úr USA og telist millum fremstu donsku uttanríkispolitisku viðmerkjarar. Hann helt at Føroyar fingu sjálvstøðugan limaskap í ST fyrr enn nakar palestinensiskur statur bleiv til. Hann nevndi eisini, at frá at vera yndisbýurin yvir øllum, var ikki verandi í Jerúsalem longur, tí ortodoksar átrúnaðarligar kreftir høvdu lagt seg á býin. Og so var bókasøla. Kári Árting í Rit og Ráki seldi samrøðubøkurnar, Pundik & Krasnik og resten af verden, sum teir báðir signeraðu.
Her eru tað Hanna Jensen og Klæmint Weihe, ið fáa eina heilsan í bøkurnar, tey júst hava keypt.
Heini í Skorini hevur alla orsøk at verða fegin um væleydnaða tiltakið, sum savnaði so nógv fólk á Hotel Føroyum, at allur veitslusalurin var fyltur. Sjálvt mikrofonirnar og mongu politisku kortini, sum vórðu víst upp á veggin, riggaðu. Í bestu løtum var hetta eisini storytelling, frásagnarkynstur av bestu skuffu, ikki bara fyri jødar, men grikkar eisini. Tað var sum tá Steinbjørn B. Jacobsen í 1997 yrkti um víðskygna vallaran Viderø, ið setti seg í heimliga køkin: Bróstini hvurvu tú manaði grikkar og jødar rómverjar norðbúgvar og skálvíkingar fram á gólvini. Tað er avbjóðingin. Takk fyri eitt gott og hugvekjandi tiltak, har ein av heimsins brennideplum flutti seg nógv nærri meiniga føroyinginum!


text:
Í greinarøðini, sum var í blaðnum, sum kom út í síðstu viku, varð tosa við fleiri aktørar í fiskivinnuni.
Tríggir íslendingar, ein reiðari, ein skipari og ein fiskivinnufrøðingur greiða frá, hvat teir halda um íslendsku skipanina, og onkur teirra sigur eisini hvat teir halda um føroysku fiskidagaskipanina.
Vit tosaðu eisini við Anfinn Olsen, sum greiddi frá, hvat hann heldur ikki riggar við fiskidagaskipanini.
Umframt tað, eru samanberðingar á føroysku og íslendsku skipanini nakra frágreiðingar um, hvat tey ymisku hugtøkini, sum ofta verða nýtt í fiskivinnupráti, merkja.
Til ber at lesa greinina her.


text:
Avtalan hevur samstundis við sær, at brúkti lánspeningurin kann umleggjast til partabrøv í Atlantic Petroleum.
Lánspeningurin er tilsamans 8 milliónir bretsk pund, tað eru slakar 80 milliónir krónur, og verður alt umlagt til partabrøv, gerst fær London Oil and Gas meirlutan í felagnum.
Haraftrat hevur London Oil and Gas rættin at velja ein nevndarlim í Atlantic Petroleum. Hetta verður gjørt í næstum, og Atlantic Petroelum fer at kalla til ein eyka aðalfund um tað beint eftir.
London Oil and Gas hevur eisini tryggjað sær, at ein serligur ráðgevur verður knýttur at nevndini. Haraftrat skal Clint Redman hava ein leiklut sum leiðari fyri Corporate Finance í Atlantic Petroleum; hann hevur frammanundan hendan leiklutin í London Oil and Gas og verður sagdur at hava 35 ára royndir innan fyri fíggjarheimin.
Sostatt eru líkindi fyri, at London Oil and Gas yvirtekur Atlantic Petroleum, sum hevur havt stórar trupulleikar í longri tíð.
Ben Arabo, stjóri í Atlantic Petroleum, fegnast um avtaluna, tí hon aftur ger felagið virkisført.
- Avtalan tryggjar Atlantic Petroleum fígging, og ger felagið ført fyri at byrja eina nýggja seriu av loyvum. Seinastu tíðina hava vit brúkt alla orku at fáa gjaldføri og tryggja sum mest av okkara virðum í Norðsjónum. Frameftir fer Atlantic Petreleum at hyggja at øðrum møguleikum. Nýggju økini eru í Eysturevropa og Eurasia-økinum, sigur Ben Arabo.
Les eisini: Atlantic Petroleum fer eystureftir
Simon Hume-Kendall, nevndarformaður í London Oil and Gas fegnast somuleiðis um avtaluna, sum gevur teimum stórt ræði í Atlantic Petroleum:
- Vit hava ment frálík viðurskifti við Atlantic Petroleum gjøgnum seinastu seks mánaðirnar, og vit eru sera fegin um at stuðla teimum í teirra framtíðarætlan at menna nýggjar møguleikar í Eurasia Samveldinum í hesum tíðarskeiðnum hjá olju- og gassídnaðinum, sigur Simon Hume-Kendall.


text:
Tvøroyrar Kommunu boðar frá, at komandi leygardag, 27. mai, fer tað, ið nøkur hava valt at kalla “Føroya størsta ruddingartiltak”, av bakkastokki. Trongisvágsbotnur, ein sonn perla frá náttúrunar hond, skal ruddast.
- Tað skerst ikki burtur, at um ein vitjar staðið, ella eygleiðir tað úr erva, so er økið sera illa dálkað við burturkasti, ið er rikið upp gjøgnum árini. Túsundtals boyur, rekaviður, ein aliringur og annað, ið ikki hoyir til í vakra umhvørvinum, skrivar kommunan í skrivi sent miðlunum.
Teir báðir, Otto Gram, lærari í Tvøroyrar Skúla og Petur Martin Johannesen, organistur og lærari á Suðuroyar Musikkskúla, sótu tíðliga í vetur á lærarastovuni í Tvøroyrar Skúla og prátaðu um leyst og fast. Tosið kom inn á Trongisvágsbotn og hvussu dálkað har var. Báðir vóru teir samdir um, at okkurt átti at verið gjørt við trupulleikan. Hugskotini eru ofta mong millum manna, men her var so eitt prát, ið førdi til nakað ítøkiligt.
Otto sigur, at teir vendur sær alt fyri eitt til Tvøroyrar Kommunu við hugskotinum og her vórður teir møttir við stórari vælvild. Kristina Kambskarð Sørensen, forkvinna í Trivnaðar- og Umhvørvisnevnd Tvøroyrar Kommunu, skipaði fyri fundi og setti harvið kommunala apparatið í gongd.
Otto og Petur Martin høvdu frá byrjan av eina nágreiniliga ætlan fyri, hvussu tiltakið skuldi samskipast og hesum hava teir hildið fast í. Beinanvegin bleiv tosað við Hagastýrið fyri Botnhaga og eisini har, var stór vælvild víst ætlanini.
Í vár, tá Otto var á útferð við Ítróttarbreytini í Tvøroyrar Skúla, í Trongisvágsbotni, sá Otto eina undrunarsama sjón. Í Botnhaga stóð “Kom við”, skrivað við boyum, ið vóru riknar á land. Otto visti tá ikki hvat hetta var fyri nakað, men fann síðan útav, at tað var umhvørvisfelagsskapurin Ringrás, ið saman við Ítróttarháskúlanum í Suðuroynni, hevði ætlanir um júst tað sama.
Í staðin fyri at partarnir arbeiddu hvør fyri seg, bleiv beinanvegin gjørt av, at partarnir skuldu arbeiða saman. Sostatt er hetta ein samanrenning av fleiri áhugapørtum, ið nú leygardagin fer at rudda.
Otto sigur, at vælvildin hevur verið heilt einastandandi. Fyrst verður avfallið savnað og sorterað – plast og metal verður tað, ið skal burtur fyrst og fremst. Hetta verður savnað saman í stórar sekkir, ið so seinni í summar verða fraktaði burtur við tyrlum frá MRCC. Eins og MRCC, so stuðlar IRF eisini tiltaknum, við at taka ímóti avfallinum. IRF ger hetta uttan kostnað, sambært Kristinu Kambskarð Sørensen, forkvinnu í IRF. Privatar fyritøkur og reiðaríir hava eisini stuðlað tiltakinum fíggjarliga.
Tvøroyrar Kommuna hevur verið við allan vegin og eigur hon stóra tøkk fyri tað, sigur Otto. Otto væntar at ruddingin verður liðug tíðliga, seinnapartin leygardag.
“Øll eru hjartaliga vælkomin við, men sera gott hevði verið, um tit kundu sent mær ein teldupost og boða mær frá at tit koma, á otto.gram@skulin.fo. Bæði fyri at vit kunnu hava trygdina í hásætinum, men eisini av tí, at Tvøroyrar Kommuna letur matpakka til tey, ið vilja luttaka”, segði Otto at enda.
Vit kunnu leggja afturat, at tað er ikki serliga trupult at ganga oman í Trongisvágsbotn, hóast kanska tungt fyri summi. Tó, um gingið verður soleiðis, sum fyriskipararnir ráða til so nýtist eingin at stúra. Latið tykkum í eftir umstøðunum og møtið upp í góðari tíð. Farið verður avstað kl. 09:30, sigur kommunan.


text:
Í verandi veruliga Landsbankanum, nevniliga Gjaldsstovuni, er ein nevnd til at tryggja óheftni við gjaldførinum. Í hesi nevnd sita 3 persónar, ein valdur av Búskapar- og løgfrøðingafelag Føroya, ein av Felagnum Føroyskir grannskoðarar og ein av Advokatfelag Føroya.
Við nýggja uppskotinum sæst villa nevndaríðið hjá hesum landsstýrinum. Ein landsbankanevnd skal hava 7 limir og 7 varðalimir og eisini skal veljast eitt Váðaráð við 5 limum og 5 varalimum.
Landsbankanevndin
Landsstýriskvinnan, Kristina Háfoss úr Tjóðveldi, velur allar nevndarlimirnar og varalimirnar í nevndina fyri hálva landsbankan.
Hon velur tveir uttan at spyrja nakran og so stendur í lógaruppskotinum, at hinar limirnar skulu ymiskir felagsskapir og stovnar innstillað. Men her kemur ein paragraff, sum er alt annað enn vanlig:
“Stk. 4. Um so er, at tey innstillaðu ikki hava ein nóg breiðan ella nøktandi fakligan førleika, kann landsstýrismaðurin biðja um nýggj tilmæli.”
Havi ikki sæð slíkt fyrr, men ikki er ringt at vita, hvat hetta merkir í hesum landsstýrinum.
Aðalstjórin í Vinnumálaráðnum er gott dømi. Poul Michelsen, landsstýrimaður, dámdi ikki væl skikkaða innstillaða, og so blivu allir umsøkjarnir vrakaðir.
Hetta landsstýrið setur bara vinir.
So henda ódámliga grein í uppskotinum merkir, at landsstýriskvinnan, Kristina Háfoss úr Tjóðveldi, í veruleikanum velur allar limirnar í nevndini hjá hálva landsbankanum.
Váðaráðið
5 limir og 5 varalimir skulu veljast í nýggja Váðaráðið. Samb. uppskotinum, er tað Løgmaður, sum velur allar eftir tilmæli.
Landsstýriskvinnan, Kristina Háfoss, skal tilmæla tveir, landsbankin tilmælir tveir og Búskaparráðið tilmælir ein.
Í Landsbanknum hevur landsstýriskvinnan valt alt frammanundan, so her er tað hon sum avgerð. Búskaparáðið velur landsstýriskvinnan eisini.
Karusellin er væl smurd og Tjóðveldið fær 24 nevndarsessir at deila út til síni. Faktist 25, tí í lógaruppskotinum stendur, at Landsstýriskvinna, Kristina Háfoss úr Tjóðveldi, hevur rætt at møta á øllum nevnarfundum.
Palliba og Marsanna skulu gjalda hetta villa nevndaríið, sum onkur kallaði pamparí. 10 milliónir um árið. Grát mítt elskaða land.
Jørgen Niclasen, tingmaður


text:
( Nov. 2011 )
Allir lutir vórðu gjørdir av honum (KJB: by him); og uttan hann varð ikki nakar lutur gjørdur sum varð gjørdur.
( Jóh. 1:3 FKJ )
Hann var í heiminum, og heimurin varð gjørdur av honum (KJB: by him), og heimurin kendi hann ei.
( Jóh. 1:10 FKJ )
13 Hvør hevur útfríað okkum frá mátti myrkursins, og hevur yvirført okkum inn í kongadømi kæra Sonar síns:
14 Í hvørjum vit hava endurloysing gjøgnum blóð hansara, enntá fyrigevingina av syndum:
15 Hvør er mynd hins ósjónliga Guðs, hin fyrstiføddi hvørs skapnings:
16 Tí av honum (KJB: by him) vórðu allir lutir skapaðir, sum eru í himni, og sum eru á jørð, sjónligir og ósjónligir, hvørt teir veri trónir, ella harradømir, ella fúrstadømir, ella máttir; allir lutir vórðu skapaðir av honum (KJB: by him), og fyri hann:
17 Og hann er áður enn allar lutir, og av honum allir lutir hanga saman.
18 Og hann er høvur likamsins, kirkjunnar: hvør er byrjanin, hin fyrstiføddi frá hinum deyðu; at í øllum lutum hann mátti hava hina fremstu støðu.
19 Tí tað hóvaði Faðirinum at í honum øll fylling skuldi búgva;
( Col. 1:13—19 FKJ )
But thou, Bethlehem Ephratah, though thou be little among the thousands of Judah, yet out of thee shall he come forth unto me that is to be ruler in Israel; whose goings forth have been from of old, from everlasting.
( Micah 5:2 KJB )
Guð hevur uppfylt okkum børnum teirra hina somu, í at hann hevur reist upp Jesus aftur; sum tað eisini stendur skrivað í tí øðrum psálminum, Tú ert Sonur mín, henda dag havi eg gitið teg.
( Gern. Ap. 13:33 FKJ )
Og einglinum hjá kirkju Lao-di-ce´-ar-anna skriva; Hesar lutir sigur A´-men, hitt trúfasta og sanna vitnið, byrjanin til skapan Guðs; (KJB: the beginning of the creation of God)
( Opb. 3:14 FKJ )
Og uttan umstríðing mikil er loyndarsómur gudiligleikans: Guð varð givin til kennar í kjøtinum, rættvísgjørdur í Andanum, sæddur av einglum, prædikaður Heidningunum, trúðin á í heiminum, móttikin upp inn í dýrd.
( I. Tim. 3:16 FKJ )
Tvs. at tá ið Jesus gjørdist hold, var tað Guð sum gjørdist hold.
Í byrjanini var Orðið, og Orðið var hjá Guði, og Orðið var Guð. .. Og Orðið varð gjørt kjøt, og dvaldist okkara millum ..
( Jóh. 1:1&14a FKJ )
(Sitatini eru úr fyrstu útgávu av FKJ N.T.)


text:
Heldin 1 ár
25 oktober 2017 var eitt ár liðið síðani, at Heldin formliga varð tikin í nýtslu. Yvirskipað er Heldin ein tryggur samskiftispallur og eitt tøkniligt undirstøðukervi, ið ger tað møguligt at hava trygt, skipað og bronglað dátusamskifti millum KT-skipanir. Heldin er ikki avmarkað til samskifti við og millum almennar skipanir, men er ein pallur, sum eins væl er tøkur fyri dátusamskifti millum skipanir í privatu vinnuni.
Verksetingin eydnaðist væl og í dag hava bæði privatar og almennar tænastur tikið skipanina til sín og nýta gott av høgu góðskuni, ið samskiftið ber í sær. Í løtuni eru 17 luttakarar, 24 trygdarambætara og 19 vevtænastur knýttar í Heldina. Dømi um samskifti millum skipanir eru millum annað, at stovnar og kommunur nú fáa dagført upplýsingar frá fólkyvirlitinum beinleiðis í sínar skráir, at rokningar frá Landssjúkrahúsinum nú koyra beinleiðis í Búskaparskipan landsins (BSL).
Herðaklapp og íblástur
Tað hevur eisini vakt ans uttanlands, hvussu skjótt og væl tað gekk at seta Heldina í verk. Á ráðstevnu í Estlandi í 2016, har 54 lond luttóku, fekk Kristina Háfoss, landsstýriskvinna, handað heiðursprógv. Hetta herðaklappið bar boð um, at vit í Føroyum hava neyðugu fyritreytirnar og førleikarnar at flyta okkum skjótt á talgildingarleið, samstundis sum at hetta hevur vakt áhuga og borið tíðindini um føroysku Heldina víða út um landoddarnar. Hetta fegnast vit um, tí ynski hjá okkum í Talgildu Føroyum er, at loysnin og verksetanin av Heldini skal vera við til at hjálpa og geva øðrum londum íblástur - og nógv bendir á at hetta fer at eydnast. Millum annað kann nevnast, at bæði Grønland, Ísland og kyrrahavsoyggin Vanuatu í samband við teirra talgildu loysnir, hava ætlanir um at seta eina líknandi skipan í verk við íblástri frá Heldini.
Yvir 120 fólk luttikið á verkstovum
Síðani pilot-verkætlanin av Heldini fór av bakkastokki í november 2015 hava Talgildu Føroyar skipað fyri sjey verkstovum um Heldina. Endamálið við verkstovunum hevur verið at kunna og undirvísa luttakarum, greiða frá mannagongdum og nýtslu av Heldini. Luttakarafjøldin hevur verið fjølbroytt og yvir 120 ymisk fólk hava luttikið á verkstovunum. Fjøldin hevur millum annað verið umboðað av mennarum, sum virka í privata og almenna geiranum, umframt leiðslur og onnur umboð fyri almenna og privata geiran.
Verkstovurnar hava verið skipaðar við framløgum og opnum samskifti millum undirvísarar og luttakarar. Ætlanin er framhaldandi at skipa fyri hálvárligum verkstovum um Heldina og komandi verkstova verður hildin 10. apríl 2018.


text:
Hósdagin komandi er aftur tíð til at handa onkrari góðari bók M.A. Jacobsen. Nógv hava fyri at gita, hvør í ár mann fara at fáa tann gylta heiðurin at leggjast afturat teimum mongu, sum hava fingið M. A. Jacobsen.
Limir í nevnd M.A. Jacobsens frá 2009 og fýra ár fram eru Rigmor Dam, Erling Isholm og Jákup Jacobsen vald av býráðnum. Hini eru Vár í Ólavsstovu fyri Rithøvundafelagið og Malan Marnersdóttir fyri Fróðskaparsetrið. Eingin formaður er í nevndini, men fastur skrivari er býarbókavørðurin Svend Højgaard.
Hesi eru tey, ið velja, hvør høvundur og verk hansara skal fáa ein kekk á 40.000 skattafríar krónur. Hjá einum høvundi kemur hetta vælr við.
Hyggja vit eftir yrkingunum, sum eru komnar út í ár, so meti eg, at har í øllum førum er ein, ið hevur uppiborið eina virðisløn. Skal eg gita, so meti eg, at Sissal Kampmann og yrkingasavn hennara: Ravnar á ljóðleysum flogi – yrkingar úr uppgongini, ið forlagið Eksil læt úr hondum í ár, hevur ein ógvuliga góðan møguleika. Savnið varð ummælt á heimasíðuni her:


text:
Tann eyðkendi, fólkakæri danski sangarin og tónleikarin, Kim Larsen, fekk í desember mánaða staðfest krabbamein í prostata. Tað skrivar DR.
Nú í januar og fram til mars mánaða, skuldi Kim Larsen og Kjukken á konsertferð um alt Danmark. Tað var gravgangur eftir atgongumerkjum, og eru so at siga allar konsertir útseldar. Men í dag má Kim Larsen kunngerða, at konsertirnar eru avlýstar. Meðan viðgerðin fyri krabbameini stendur á, hevur hann ikki nóg nógva orku til, at fara undir so nógvar konsertir, ið nú liggja fyri framman.
Í einari almannakunngerð um avlýstu konsertferðina á Facebook, sigur Kim Larsen, at "eg orsaki bæði fyri áskoðarum og fyriskiparum. Eg eri við at gerast gamal, og hóast tað býður mær sterkt ímóti, má eg viðganga, at eg havi tørv á tíð, at koma fyri meg. Eg rokni tó við, at vera klárur at spæla aftur í summar."
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Sverri Egholm
12.01.2018 - 21:37
Tíðindi > Samfelag & Politikkur > Arbeiðsmarknaður
- Høvuðsprinsippið í einum túri er, at tú fert avstað, og túrurin endar tá tú ert komin í havn aftur. Tað er púra klárt.
Hetta sigur Henrik Old, landsstýrismaður í samferðslumálum í kvøld. Hann sipar til greinina, sum Portalurin skrivaði fyrr í dag, har Annfinnur Garðalíð, formaður í Skipara- og Navigatørfelagnum verður siteraður fyri at siga, at ætlanin er bara at sigla smyril annan vegin hvønn dag, meðan samhugaverkfallið er.
- At man definerar ein túr at bara sigla annan vegin, tað er púra greitt ímóti øllum avtalum, man ger. Tað er burtur úr vón og viti, sigur Henrik Old.
Henrik Old sigur seg einki hava ímóti samhuga við “einum og øðrum”, sum hann orðar seg, men tá man byrjar at skrúva við sovorðin prinsippir um hvat ein túrur hjá einum skipið er. Tá er tað farið ov langt, heldur hann.
Rakt í tríggjar dagar
Umframt tað, so hava fakfeløgini, sum hava limir á strandfaraskipunum gjørt av, at býta 24 tíma verkfallið millum sín, so strandferðslan verður rakt í tríggjar dagar. Tað merkir, at mánadagin eru tað limirnir í Starvsmannafelagnum, sum eru í verkfalli, týsdagin eru tað limirnir í Maskinmeistarafelagnum og mikudagin hevur Skipara- og Navigatørfelagið túr.
- Um teir steðga motorunum hjá Strandferðsluni, so gangi eg út frá, at teir eisini steðga maskinunum hjá SEV. Tað má man ganga út frá, sigur hann.
- Tí steðga teir bara motorunum hjá strandfaraskipunum, er tað tekin um, at teir fáa kaldar føtur.
- Man kann ikki bara lata tað ganga út yvir tíggju prosent av fólkinum, heldur landsstýrismaðurin.
Tað vóru 21 feløg sum á middegi í dag boðaðu frá, at tey fóru í samhugaverkfall í næstu viku. Verkfallið hjá hesum feløgum er galdandi í 24 tímar frá mánadegnum av í flestum førum.


text:
21. Jan 2018
Danmark vann ein sera spennandi dyst ímóti Týsklandi í kvøld, danir tóku harvið eitt risastig at sleppa í hálvfinaluna í EM - úrslitið gjørdist...
21. Jan 2018
07 Vestur tók í dag móti Skála í fyrsta venjingardystinum á heimavølli í ár. Skála vann dystin 1-0 eftir hálvleiksstøðuna 0-0. ...
21. Jan 2018
Høgaberg kemur á Fuglafjørð um 9-tíðina í kvøld við 1.160 tonsum av makreli, sum teir skulu landa til Pelagos. Mett verður, at tað tekur...
21. Jan 2018
Nógvir leikir verða fluttir leygardagin. Tvinnanda umfør eru á skránni í øllum deildum í landskappingini fyri lið. Allir dystir vera í Gula Skúla við...
21. Jan 2018
Tá ung kenna síni rættindi, duga tey betur at seta egin mørk og at skapa felagsskapir, har persónlig mørk verða vird. ...
21. Jan 2018
Klokkan 02:12 í nátt fekk MRCC støðin í Havn eina fráboðan um, at ein kvinna á Sandoynni mátti flytast til Havnar á Landssjúkrahúsið.Boð blivu send...
21. Jan 2018
Her verður farmakipið ICE CRYSTAL sjósett. Eigari er svenska Thun AB, og skipið verður skrásett í FAS. ...
21. Jan 2018
Les dystargongdina her. ...
21. Jan 2018
Mikukvøldið tann 24. januar 2018, fer Rigmor Dam, landsstýriskvinna í mentamálum, at handa árligu virðislønirnar til lista- og mentafólk fyri 2017. Virðislønirnar...
21. Jan 2018
Innskriving til 1.flokk verður á bókasavninum á Giljanesi 25.Januar klokkan 16:00-18:00 Innskrivingin til 1.flokk, komandi skúlaár, verður hósdagin 25. januar frá klokkan...
20. Jan 2018
Hetta vikuskiftiđ spældi SÍ seg í steypafinaluna hjá mansunglingum viđ at vinna Mjølnir kappingina. Her avmyndađir saman viđ Fleyr, sum teir koma at møta...
20. Jan 2018
Í góðveðrinum seinnapartin í dag tóku vit hesar myndirnar. ...
20. Jan 2018
Mjølnirkapping: SÍb gentur 14 ár vunnu gull. Tað eru so nógv lið í gentum 14 ár, at flogbótssambandið hevur gjørt 2 deildir í...
20. Jan 2018
Mjølnirkapping. Sí gentur 16 ár vunnu øll liðini gjárkvøldið og vunnu gull. Sigurin merkir eisini, at tær hava spælt seg í steypafinaluna. ...
20. Jan 2018
EB.dk skrivar, at tíðliga í morgun fór ein bilur á sjógv í Havnini í Hirtshals. Les meira á EB.dk ...
20. Jan 2018
...
20. Jan 2018
Borðtennissamband Føroya hevur gjørt sáttmálar við eitt nýtt toymi av venjarum, sum skal vera við til at útinna ta nýggju menningarætlanina, ið seinastu tíðina er...
20. Jan 2018
6. umfar av FM-kappingunum í dart var í Miðvági leygardagin 13. januar.Hjá monnum vóru 46 luttakarar, tað mesta í nýggjari tíð, meðan kvinnurnar bert vóru...
20. Jan 2018
Poul Michelsen, landsstýrismaður, svarar Kára P. Højgaard, løgtingsmanni fyri Sjálvstýri um føroyskar sendimenn. Spurningarnir vóru hesir: ...
20. Jan 2018
Hiddenfjord hevur fingið loyvi at leggja aliringar á Víkar, teir hava í farnu viku lagt akker og annars útgerðina, sum ringarnir skulu festast í,...
20. Jan 2018
Teir seinastu dagarnar hava teir, sum arbeiða við gólváleggingini í Marghøllini í Vági, lagt undirlagið á, nú verður arbeitt við at leggja sjálvan vøllin...
19. Jan 2018
Søkt verður eftir 3 sjúkrarøktarfrøðingum til okkara nýggju rehabiliteringsdeild í Heimatænastuni í Vágum. Á deildini eru 7 pláss, sum eru...
19. Jan 2018
Danmark vann í kvøld 31-28 á Slovenia í einum spennandi og vælleiktum dysti, serliga vísti álopsspælið, at her var talan um tvey sera góð...
19. Jan 2018
Leygardagin verður drekkamunnur og ferðsluprát á Gamla Hotelli í Miðvági.Vit fara at seta hol á evnið ferðslutrygd í Vága Kommunu, og hvat skal gerast...
19. Jan 2018
Betri: Hámarkið fyri kontaktleysa gjalding við kassan í handlunum, sum higartil hevur verið 200 kr., hækkar nú upp í 350 kr. Tað merkir, at eftir...
19. Jan 2018
TOPP 3 kandidatar til Ársins leiðarar 2018 Ársins Leiðari er tignarligasti heiður ein leiðari í Føroyum kann fáa ...
19. Jan 2018
Í sambandi við at ungdómshúsið fer at lata upp í Sýsluni í Sørvági verður móttøka tann 2. februar millum kl. 17:30 og 20:00. ...
19. Jan 2018
Í dag var sáttmáli undirskrivaður um veiting av skelting til nýggja atkomuvegin og parkeingsøkið kring Vága Floghavn. Føroyaprent átti lægsta...
19. Jan 2018
...
19. Jan 2018
Gransking.fo skrivar: Smáar innari rivur í legunum hava kostað vindmylluframleiðarum milliardir av krónum. Danski grunnurin Innovationsfonden ger nú íløgur í eina nýggja granskingarverkætlan, sum skal...
19. Jan 2018
RUTH landar í morgin og sunnudagin 1.450 tons av sild í Måloy í Norra.Ruth landaði eisini seinasta túr í Måloy.Teir fara aftur til fiskiskap...
19. Jan 2018
Fitt av fólki vóru komin saman, fyri at luttaka í próvhandanini á skúlanum.Wilhelm Petersen, stjóri bjóðaði vælkomin og helt eisini eina røðu fyri próvtakarunum.Gunnvør...
19. Jan 2018
Jákup prestur: - Eg havi faktist ongantíð verið í Hesti ...
19. Jan 2018
Sum reiðari fegnist eg um, at landið hevur gjørt sínámillum fiskivinnuavtalur við okkara fiskivinnusamstarvsfelagar. Tað er tí mín vón, at vit í eiga og...
19. Jan 2018
Tað er hent áður, og hendir aftur komandi sunnudag:...
19. Jan 2018
Mikukvøldið 24. januarskiparÍSFfyrieinumevniskvøldiískúlanumviðLøkin,Runavík. TiltakiðerætlaðnevndarlimumogábyrgdarfólkumhjáítróttafeløgunumíEysturoynni.Endamáliðer atkunnafeløginiumÍSF. Evnini, sumverðaviðgjørd,erum.a.: ·Bygnaðuriní ÍSF Skattaviðurskiftihjáítróttafeløgum Etiskuleiðreglurnar...
19. Jan 2018
Oddaliðini í meistaradeildini hjá monnmum møtast í kvøld á Kambsdali klokkan 19,30. Mjølnir liggur á odda við 20 stigum meðan ÍF hevur...
19. Jan 2018
Borgarin fór fyrrapartin at sigla inn av svartkjaftafeltinum, teir hava 700 tons, sum teir skulu landa til Faroe Pelagic í Kollafirði, teir verða á...
19. Jan 2018
Oknin hevur gjørt ein góðan svartkalvatúr sunnanfyri, teir fóru út 16. januar og landa í dag 20.000 pund á Toftum, veiðan er boðin út...
19. Jan 2018
Garnaskipið Thor landar 3.400 pund av svartkalva til Barðið í Havn, veiðan er boðin út á Fiskamarknaðinum fyri kr. 48-túsund.Thor hevur roynt eystanfyri, teir...
19. Jan 2018
Skálafossur, sum hevur roynt norðanfyri í tveir dagar, landar í dag 25.000 pund til Barðið í Havn, veiðan er boðin út á Fiskamarknaðinum fyri...
19. Jan 2018
Tað flúgva nógv flogfør í føroyska luftrúminum hvønn dag, og tá ið veðrið er gott sær man hesa flogfør eisini sera væl. 5 flogfør vóru...


text:
Finnur Fríði er fullur uppundir lúkurnar
Vinna19-05-2017 - 16:44 - Jóanis Nielsen
Finnur Fríði er á veg inn, hann er fullur uppundir lúkurnar verður sagt av Finnur Fríði, tá ið JN.fo tosaði umborð fyri løtu síðani.
Finnur Fríði hevur roynt í ein útsynning úr Suðuroynni, og hava teir fiskað 2.500 til 2.600 tons av góðum svartkjafti. Finnur Fríði skal landa til Havsbrún í Fuglafirði henda túrin, og verða teir har í kvøld.
Finnur Fríði sleppir tó ikki framat fyrr enn sunnudagin. Í løtuni er Tróndur í Gøtu og landar, síðani sleppir Norðingur framat, og so Polar Amaroq áðrenn Finnur Fríði sleppir framat.


text:
(Mett tímatal: 6-8 tímar í landafrøði)
Í 2014 gjørdi Nám lærarabók til bøkurnar Landafrøði 1-3.
Ovast til høgru ber til at leita í netbókini. Verður leitað eftir fólkatalsfrøði sæst orðið 5 ferðir.
Á síðunum 92-101 eru uppskot um frálæru, sum øll knýta seg til fyrsta part í bókini Landafrøð 2, sum hevur heitið Heimsins fólk, og er um fólkatalsfrøði. Síðurnar 102-11 eru avritssíður. Parturin Heimsins fólk viðger hesi evni:
• Menniskjað - tilfeingi ella byrða
• Hvar á jørðini liva fólk
• Ymsar orsakir til fólkavøkstur, fólkaminking og fólkaflyting
• Sjúkur og býargerð
Við hesum parti, Heimsins fólk, menna næmingarnir førleikan at síggja orsakir og avleiðingar, síggja sambond og heildir, lýsa málið úr fleiri sjónarhornum, grundgeva og taka egna støðu. Nøkur hugarensl og uppgávur stuðla undir at gera evnið greiðari. Nógv av innihaldinum hóskar eisini væl at arbeiða við, tá ið næmingarnir læra um heimspartarnar.
Endamál
At varpa ljós á spurningin um íbúgvar við støði í umhvørvi, møguleikum at lívbjarga sær og tilfeingi
Við hesum parti, Heimsins fólk, eru fjølbroyttir møguleikar at arbeiða fram móti teimum málum, sum standa í námsætlanini í landafrøði. Spurningurin um fólkagrundarlagið nertir ofta við spurningar um nærumhvørvið, alheimsumhvørvið og spurningin um at lívbjarga sær. Næmingarnir skulu skilja, hví fólkatalið veksur í ávísum pørtum av heiminum og minkar í øðrum pørtum av heiminum.
Spurningurin at býta og nýta tilfeingið í heiminum er nærum altíð týdningarmikil táttur, tá ið arbeitt verður við evninum: fólkið í heiminum. Tí ræður um, at hesi sjónarhorn verða tikin við í undirvísingini.
Fakligir førleikar - vegleiðandi mál
Uppskot til ávegis mál. Næmingurin:
• skilir og dugir at brúka grundleggjandi hugtøk á lærugreina økinum
• dugir einfalt at greina fólkavøksturin, har orsakir, avleiðingar og egin uppskot til at loysa trupulleikar eru við
• hevur innlit í týdningarmestu orsakirnar til fólkaflyting
• dugir at grundgeva fyri ella ímóti spurninginum, um jørðin er ovfólkað ella ikki. Býtið av tilfeingi og umhvørvisávirkan eru høvuðshugtøk, sum eiga at vera við í grundgevingini.
Arbeiðsgongd
Brotini í partinum Heimsins fólk fylgja bókini. Byrjast kann við fólkavøkstrinum. Harafturat eigur fyrsti spurningurin, - Er menniskjað tilfeingi ella byrða? - at sermerkja arbeiðið við partinum.


text:
Samstundis sum arbeiðsloysið er nógv minkað síðstu árini, er munurin í arbeiðsloysi millum kynini eisini minkaður nógv.TTað upplýsir Hagstovan
Til dømis vóru tað fyri tveimum árum síðani 198 fleiri kvinnur arbeiðsleysar enn menn, fyri einum ári síðani var munurin 73 fleiri kvinnur, og er nú munurin aftur minkaður niður í 56, vísur nýggjasta uppgerðin hjá Hagstovuni.
Fulltíðararbeiðsloysið var 634 persónar í januar í ár, sum er 196 færri enn fyri hálvum ári síðani. Hjá monnum er minkingin 86 og hjá kvinnum 104 síðani juli í fjør.
Kelda og lesið meira HER


text:
Lít tær út at Lítlu Dímun
Røðan, Bjørn Kalsø, landsstýrismaður, helt í Roynhøllini í Hvalba til serligt tiltak um Lítlu Dímun 22. november 2014.
Góðu hvalbingar, sandvíkingar, oyggjarmenn og fyrireikarar!
”Fimm hundrað av áseyði
Lítla Dímun bar,
svart var alt sum kolamógvur,
eyðkent slag tað var.”
Sum smádrongur minnist eg væl, at tað varð ofta sagt, at hvalbiarbørn dugdu Brestis kvæði, áðrenn tey dugdu at ganga!
”Lít tær út at Lítlu Dímun” yrkti Mikkjal á Ryggi.
Oyggin er vøkur og eggjandi bæði at síggja og vitja, og væl er hon rík við seyði og fugli, men hon er brøtt og berg øll, sum hon er, og hon ber í barmi sínum bergsins hátíðarliga dám, sum krevur, at tú stígur varisliga og ert ansin í hvørjum spori.
Tá ið umstøðurnar eru soleiðis háttaðar, sum frammanfyri lýst, er tað eyðvitað, at gamla orðatakið: ”Eingin veit á morgni at siga, hvar hann á kvøldi gistir”, skjótt kann koma at standa sína roynd. Hetta fáa vit eisini prógv fyri, tá ið vit hyggja i Kirkjubókina fyri Hvalbiar sókn, men í mun til so nógv annað, kann man tíbetur ikki siga, at ólukkurnar hava verið so nógvar. Fimm mans eru farnir í Lítlu Dímun í tíðarskeiðnum 1743-1897, hetta vóru sjálvandi menn í bestu árum.
Men í kvøld eru vit savnað at hátíðarhalda, at tað í hesum døgum eru 50 ár liðin, síðan hvalbingar og sandvíkingar lógu veðurfastir úti í Oynni. Vit eru savnað at minnast hendingina, og at gleðast um, at hendingin spældi so væl av, sum hon gjørdi.
Eg kann leggja aftrat, at sum mentamálaráðharri eri eg eisini mentamálaráðharri fyri Lítlu Dímun. Í einum áliti frá 1996, sum táverandi mentamálaráðharri hevði biðið um í sambandi við ráðlegging av mentanarpolitikki í framtíðini, verður m.a. sagt soleiðis um hugtakið mentan:
”… sum hvalbingurin segði: Mentan er at fara út í oynna at fleyga lunda ella at reka.”
Sjálvur eri eg so heppin, at hava verið í Lítlu Dímun. Eg vildi fegin uppliva oynna á egnum kroppi, um man so kann siga. Hetta var til minniliga fólkafundin í 2008, eitt tiltak, sum tit, sum eiga Oynna, á fyrimyndarligan hátt fyriskipaðu og sum vísti, hvat kann fáast burtur úr, tá ið vit standa saman um at loysa eina uppgávu.
Eg má siga, at tað tiltakið fyri 6 árum síðan, saman við tiltakinum í kvøld og saman við øðrum tílíkum tiltøkum er eitt veruligt íkast í okkara ríka mentanarlív. Tøkk skulu tit Oyggjarmenn hava fyri tað.
Nógv hevur verið tosað um at niðurleggja skúlar ella at leggja skúlar saman.
Í Lítlu Dímun er eingin skúli og eingin soppafongdur skúlabygningur, sum setur myndugleikunum grá hár í høvdið.
Oyggin sjálv er ramman um landsins best rikna og ódýrasta skúla: Lívsins skúla. Hesin skúlin kann hvørki takast av ella leggjast saman við øðrum, men tit hava leingi dagført hann og tikið hann við inn í framtíðina – við fólkafundinum, við at tit á annan hátt hava tikið ferðafólkavinnuna út í Oynna, og við at hava gjørt Oynni eina heimasíðu. Sum tað allar nýggjasta hava tit nú eisini tikið stig til at lata gera ein film um Oynna, ein film, sum vit í spenningi bíða eftir at sleppa at síggja. Stóra tøkk eiga tit fyri hetta ósjálvsøkna og framsøkna arbeiðið.
Ein av okkara føroysku mentanartættum er munnlig frálæra uttan um alla skipaða og regluliga skúlaskipan, ja, áðrenn nøkur almenn skúlaskipan var kend í Føroyum. Dømi um hetta kunnu verða nevnd kvæðini og vísurnar, skjaldrini, sálmarnir, orðatøkini, gáturnar og mangt annað bæði til álvara og gaman. Her skal eg bara nevna eina gamla gátu um eina moyggj ella ”en jomfru i skummende bølger.” Eg skal ikki koma inn á søguna um gátuna, ella um mannin, sum skrivaði hana niður, bara siga, at tann sum skrivaði gátuna niður onkuntíð í 1840-árunum var Ole Jespersen, nevndur Óli skúlahaldarin, sum livdi árini 1810-1882.
Gátan ljóðar soleiðis:
Jeg ved en Jomfru,
kan I mig forstå,
jeg så den i østen,
hvor solen kom fra,
de skummende bølger
så kækt imod drog,
og med sine kræfter
tilbage dem slog.
Til ende bejler mange riddere bolde,
om sommeren agter hun sit bryllup at holde,
vi ønsker hende lykke og skænker hende gavn,
du gæt, min Herre, hvad er hendes navn.
Og svarið er, sum tit óivað longu hava gitt: Lítla Dímun.
Árið 2014 byrjaði við, at eg fór eina minniliga ferð til Vágs at handa virðislønir í Stóra Pakkhúsi á Gørðunum, og sigast kann, at nú enda vit árið her í Roynhøllini í Hvalba, at fegnast um tykkara ágrýtni, samanhald, treiskni og stríðsfýsni.
Tit eiga Lítlu Dímun.
Haldið áfram at røkja Oynna so væl sum tit higartil hava gjørt.
Til fyrimyndar.
”Eingin skal hjá ungum alva
bragdarhugin forða”
Takk fyri.
Bjørn Kalsø, landsstýrismaður


text:
Sunneva Sandø búði og arbeiddi í París, men var heima í Danmark og ferðaðist, tá ið kríggið byrjaði. Hon fór beint aftur til Fraklands og bjóðaði seg fram til at hjálpa við evakuering av børnum, og hon arbeiddi fyri Reyða kross og hjálpti jødum at flýggja.
Í 144 bleiv hon tikin saman við øðrum og sett í fongsul og seinni flutt til eina legu uttan fyri París. Seinni bleiv Sunneva førd til Týsklands við einum av teimum illa gitnu fangatransportunum. Størsti partur av bókini er ein óhugnalig frásøgn frá týningarleguni Ravensbruck.
Hon greiðir frá viðurskiftunum heilt niður í staklutir: koyggjur, klæði, vesi, píning, lukturin og roykurin frá ovnunum. Hon lýsir fangavørðir, barakkovasta og læknan, sum als ikki gjørdi sítt læknaarbeiði. Skrivistílurin er sera beinleiðis og bersøgin, men ikki bara uppgevandi. Ein speisamur tóni er stundum at hóma, sum vísir, at hon ongantíð heilt gav upp. Hon royndi at hjálpa upp á tær, sum vóru verri fyri. Royndi at arbeiða, tí at tær, sum arbeiddu, vóru meiri verdar enn tær, sum antin vóru gamlar ella sjúkar og bara vóru sæddar sum útreiðsla og tí vórðu fyribeindar.
Aftur ein vitnisburður, frá eygnavitni, frá krígnum og tess ræðuleikum. Av 500 fronskum kvinnum, sum vórðu sendar til Ravensbruck vóru undir 30 á lívi, tá ið kríggið var av, ein teirra var Sunneva. Hon slapp burtur haðani í apríl í 1945 og longu í juli 1945 kom bókin út.
Sunneva Sandø var fødd í Todnesi á Sandi, har pápi hennara var prestur.


text:
- Tíðindi, mentan og ítróttur
Hótta við at oyða USA
USA kannar í løtuni ymsar mátar at leggja trýst á Norðurkorea. Tað verður gjørt sum liður í spurninginum um kjarnorkumenningarætlanina hjá landinum.
Kannað verður millum annað, um tað var rætt at strika Norðurkorea av einum amerikonskum lista yvir øll heimsins lond, sum stuðla yvirgangi.
Stjórnin í USA hevur áður tosað um, at landið fer at skjóta niður allar royndarrakettir hjá Norðurkorea. Endamálið er at leggja trýst á Norðurkorea, so sleppast kann undan kríggi.
Kanna allar møguleikar
"Vit kanna støðuna hjá Norðurkorea; bæði tá tað snýr seg um at stuðla yvirgangi, og hvussu vit kunnu leggja trýst á stýrið í Pyongyang. Vit kanna neyvt allar møguleikar."
Tað sigur amerikanski uttanríkisráðharrin, Rex Tillerson, sambært tíðindastovuni hjá Reuters. Tillerson vónar, at nýggjar samráðingar kunnu fáast í lag við Norðurkorea.
"Síggja vit nøkur tekin um álop á okkara heimsvald, fara vit eirindaleyst at leypa á amerikonsku hermegina" sigur Sin Hong-chol, uttanríkisráðharri í Norðurkorea, sambært Al Jazeera.


text:
Írska lágprísflogfelagið Ryanair hevur verið kent fyri ikki at viðurkenna fakfeløg sum mótpart í lønarsamráðingum og øðrum viðvíkjandi setanarviðurskiftum hjá felagnum.
Tað hevur millum annað merkt, at starvsfólkini hjá Ryanair ikki arbeiða undir somu treytum, sum eru vanligar hjá øðrum flogfeløgum.
Men hetta fer nú eftir øllum at døma at broytast. Stjórin í Ryanair, Michael O’Leary, hevur nú sagt, at hann fer at viðurkenna fakfeløg sum samráðingarmótpart. Hetta kemur í kjalarvørrinum av, at flogskiparar hjá Ryanair hava hótt við at fara í verkfall, um arbeiðsumstøðurnar hjá teimum ikki batna.
Hetta verður roknað sum eitt risastórt frambrot hjá øllum starvsfólkum í evropeisku loftferðsluvinnuni.
“At viðurkenna fakfeløg verður ein týðandi broyting hjá Ryanair. Men vit hava gjørt radikalar broytingar fyrr,” skrivaði O’Leary í eini fráboðan fríggjadagin.
Ein flogskipari hjá Ryanair sigur við norska Aftenposten, sigur, at útmeldingin verður sera væl móttikin.
“Vit vilja fáa somu viðferð sum vanligir arbeiðstakarar, har vit fáa fasta løn fyri ein heilan arbeiðsdag og ikki bert tímarnar vit sita í cockpittinum. Vit vilja hava skipaði viðurskifti. Nú er Ryanair noytt niður á knøini og vit vænta at síggja batar,” sigur hann.
Flogskipararnir hava millum annað mótmælt, at teir við stuttum skotbrái kunnu verða fluttir til støðir í øðrum londum, og at teir sjálvir noyðast at rinda útreiðslurnar fyri at verða fluttir millum arbeiðsplássini.
Nógvir av flogskiparunum hjá Ryanair hava stovnað egin feløg, har teir hvørki fáa sjúkrapengar, frítíðarløn ella eftirløn.
Petter Førde, sum er formaður í Norsk Pilotforbund, sigur við Aftenposten, at útmeldingin hjá O’Leary ikki var óvæntað.
“Hetta mátti koma. Tað er vaksandi tørvur á flogskiparum allastaðni, og Ryanair kundi ikki halda fram við at fara soleiðis við sínum flogskiparum. Nógvir av flogskiparunum eru rýmdir frá Ryanair, og tað hevur longu givið felagnum trupulleikar. O’Leary er kendur fyri at føra ein harðan tóna, men hann hevur eisini eina nevnd at svara til, og eg hugsi, at nevndin hevur fingið nokk av viðferðini, sum starvsfólkini fáa,” sigur Førde.
Vaksandi misnøgdin og vandin fyri, at Ryanair fyri fyrstu ferð síðani stovnanina í 1985 skuldi verða rakt av verkfalli, hevur nú fingið Michael O’Leary at geva eftir. Eitt verkfall hevði givið Ryanair stórar trupulleikar, nú jólaferðslan av álvara er um at byrja.
Herfyri mátti Ryanair avlýsa nógvar fráferðir júst orsakað av ov fáum flogskiparum.


text:
Altjóða yogadagur er í dag, týsdagin 21. juni. Í hesum sambandi kunnu fólk royna yoga av ymsum slag. Tiltakið er ókeypis, men hava fólk hug at stuðla, fer peningurin í ár til Amnesty International.
Byrjað verður verður í Sandagerði, har morgun-yoga er á skránni, og aftaná verður havdypp. Byrjað verður klokkan 8.30, tá ið Marianna skipar fyri felags yoga, og síðan verður dyppað umleið klokkan 8.50.
Í Losjuni verður hildið fram klokkan 12 og úteftir. Skráin verður hendan:
Middags-Hathayoga við Lív kl. 12.00 - 13.00
Rajayoga við Heibrith kl. 16.30 - 17.30
Shaktiyoga við Marionnu kl. 17.45 - 18.15
Restorative yoga við Anniku kl. 18.30 - 19.15
Mindfulness meditatión við Biritu kl. 19.30 - 20.10
Fyriskipararnir siga, at øll kunnu vera við. Ver í klæðum, tú kann røra teg í. Um tú eigur eina yogamottu, so tak hana og eitt teppi við í Losjuna. Yogamotta verður ikki nýtt á Sandagerði.
Í REINSARÍNUM verður eisini tiltak frá klokkan 16-18.
Mariann Klein Ivansdóttir bjóðar vælkomin og fer at fortelja um Yoga & Vælveru.
Búi Egason Dam sigur nøkur orð um sínar royndir við yoga.
Jóhanna Andreasen, sum arbeiðir við kognitivari atferðarterapi, ACT og mindfulness, kemur at forklára um hvussu yoga kann ávirka sinnið og hvørjir fyrimunir eru við meditatión.
At enda kemur ein stutt upplegg frá Prav Satthi, ið eisini kemur at leiða øllum í einum yoga tíma.
Tiltakið í Reinsarínum kostar 100 krónur, men peningurin fer til Hjartafelagið.


text:
Hanna í Horni
Næstforkvinna
P/F LÍV- Holding, LÍV1
P/F Lívstryggingarfelagið LÍV, LÍV2
Núverandi starv
Uttanríkis- og Vinnumálaráðið: Leiðari av arktiska toyminum, umboð Føroya (Senior Arctic Official) í Arktiska Ráðnum og sendileiðari Føroya í SPRFMO (South Pacific Regional Fisheries Managament Organisation) og limur í fíggjarnevndini hjá SPRFMO.
Vinnuroyndir
Løgmansskrivstovan 2011-2015: Leiðari av arktiska toyminum, umboð Føroya (Senior Arctic Official) í Arktiska Ráðnum, sendileiðari Føroya í NAMMCO (North Atlantic Marine Mammal Commission) og limur í fíggjarnevndini, sendileiðari Føroya í embætisbólkinum til Hoyvíkssáttmálan, umboð Føroya í ráðgevandi nevndini í arktiskum málum í Norðurlandaráðharraráðnum, umboð Føroya í IWC (International Whaling Commission). Uttanríkisráðið 2008-2011: fulltrúi í viðurskiftum Føroya við ES, EFTA og WTO. Limur í kanningarnevndini, ið landsstýrið setti í 2009 at kanna fyritreytirnar fyri gagnligastu viðurskiftum Føroya og ES millum (Gula Álitið). Sendistova Føroya í ES 2007-2008: málsviðgeri í útbúgvingarmálum og sendiritari.
Útbúgving
Doktari (PhD) í International Relations í 2009
MA í International Relations í 2002
BSc í Politics og Anthropology í 1999


text:
Agnar Frederiksen
09.10.2017 - 20:35
Ítróttur > Ítróttur > Fótbóltur
Tað er sera góður fótbóltshýrur í Reykjavík og í øllum Íslandi í kvøld. Í fjør var Ísland við til sítt fyrsta EM endapæl, og við 2-0 sigri á Kosovo í Reykjavík í kvøld er greitt, at Ísland skal til HM í Russlandi komandi summar.
Tað var Gylfi Sigurðsson, sum fekk hol á fimm minuttir fyri hálvleik, tá hann tók sakina í egnar hendur. Ísland hevði gott tamarhald á dystinum, og miðskeiðis í 2.hálvleiki legði Sigurðsson bóltin innfyri málið, har Jóhann Berg Guðmundsson var komin uppá pláss. Málini frá hesum báðum Premier League-leikarunum góvu Íslandi ein 2-0 sigur, og tey trý stigini sum skuldu til fyri at vinna bólkin.
Tað var framúr góður stemningur á Laugardalsvøllinum, tá íslendska landsliðið skrivaði søgu. Ísland er minsta landið nakrantíð, ið luttekur í einum HM-endaspælið.
Eitt stórt tillukku við flotta avrikinum til okkara íslendsku grannar og frændir. Vit hava meira um dystirnar í kvøld skjótast gjørligt.


text:
Ein bankaábyrgd er ikki beinleiðis fígging, men ofta ein týdningarmikil liður, tá handlar verða gjørdir, har keypari og seljari ikki kennast serliga væl.
Ein ábyrgd kann ávísa gjaldsváðan hjá seljara og váðan hjá keypara fyri, um vøran verður móttikin ella latin sum avtalað. Ein ábyrgd tryggjar virkinum endurgjald, um sáttmálabrot verður framt.
Tað kunnu vera fleiri fyrimunir við ábyrgdum
- Betri gjaldstreytir
- Longri kreditttíð
- Endurgjald fyri sáttmálabrot
- Seljari kann fáa undangjald ella partvíst undangjald
BankNordik veitir ymisk sløg av ábyrgdum:
Gjaldsábyrgd
Ein gjaldsábyrgd verður sett mótvegis seljarum av vørum og tænastum sum trygd fyri, at seljari fær peningin. Virkið kann sostatt fáa betri gjaldstreytir og longri kreditttíð.
Arbeiðsábyrgd
Arbeiðsábyrgdir tryggja byggiharra, at arbeiði, sum arbeiðstakari átekur sær, verður gjørt. Ábyrgdin verður knýtt at sáttmálanum millum byggiharra og arbeiðstakara.
Tilboðsábyrgd
Tilboðsábyrgd verður sett vegna arbeiðstakara mótvegis byggiharra í sambandi við innlating av tilboði.
Tollábyrgd
Ein gjaldsábyrgd, sum verður sett mótvegis TAKS sum trygd fyri tín tollkreditt hjá teimum.
Arrestábyrgd
Gjaldsábyrgd, sum er sett mótvegis Føroya Fútarætti í sambandi við at arrest verður gjørd í einum aktivi - vanliga einum skipi. Føroya Fútarættur krevur ábyrgdina sum trygd fyri mettum skyldum í sambandi við rættarmál.


text:
Talv: Sandavágur vann 3-1 á Havnini - Havnin er tó FM-vinnari
ítróttur18-03-2017 - 16:49 - Jóanis Nielsen
Vit tóku hesar myndirnar í morgun.
Í seinasta umfarinum vann Sandavágur 3-1 á Havnini. Havnin er tó FM-vinnari 2017, tí teir liggja eitt stig frammanfyri Sandavág, sum seinastu 4 árini hevur verið FM-vinnari - Sandavágs Talvfelag vann FM í 2013, 2014, 2015 og 2016.
Havnin fekk 30½ stig, Sandavágur 29½ stig og Klaksvík 22½ stig.
Rógvi Egilstoft Nielsen tapti ímóti Olaf Berg
Høgni Egilstoft Nielsen vann á Martin Poulsen
Torkil Nielsen vann á Carl Eli Nolsøe Samuelsen
Silas Eyðsteinsson vann á Sjurður Thorsteinsson.
Talva eftir styrki
Telvara-paringar - seinasta umfar.
2. deild – endaliga oddastøðan
1. Gøta 23½
2. Sandavágur 22
3. Vestmanna 20
3. deild – endaliga oddastøðan
1. Havnin 22½
2. Runavík 18½
3. Klaksvík 18
Skiftandi vinnarar
Hyggja vit at gongdini seinastu tíggju árini, eru fýra feløg, sum hava vunnið fremstu deildina í landskappingini í talvi.
Seinnu árini hevur Sandavágs Talvfelag sitið tungt á trónuni, men nú raknaði aldursforsetin við aftur.


text:
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð
Category Archives: Felagsskapur
Uppskot fyri Løgtingið at marka 1.2 mió av játtanini til ÍSF til altjóða virksemi
VP veit nú at siga, at Annika Olsen og Jákup Mikkelsen í dag leggja fram uppskot til samtyktar um at marka játtan á 1,2 mió til altjóða luttøku av samlaðu játtanini til Ítróttasamband Føroya.
Aðalfundur í Svimjisambandi Føroya 2015
Svimjisamband Føroya hevði fríggjakvøldið 23. oktober 2015 sín árliga aðalfund, í ÍSF-húsinum í Gundadali. Á skránni var útyvir formansfrágreiðing og gjøgnumgongd av roknskapinum serliga val av nevndarlimum, har Dan Hjelm varð valdur inn sum næstformaður fyri Eyðun Húsgarð, og Anni … Continue reading
Aðalfundur í Svimjisambandi Føroya, 23. oktober 2015
Aðalfundur í Svimjisambandi Føroya verður fríggjakvøldið 23. oktober 2015 kl 18:30. Skrá sambært lóg SSF. Svimjisamband Føroya
Birgit Hestoy farin
Leygardagin 18. apríl andaðist Birgit Hestoy, undangongukvinna í føroyskari svimjing, 88 ára gomul. Birgit varð fødd í 1926. Hon var dóttir Richard B. Thomsen á Tvøroyri. Hon gjørdist svimjilærari í skúlanum og kvøldskúlanum á Tvøroyri, og lærdi hundraðtals børn og … Continue reading
Atlantic Airways stuðlar Svimjisambandi Føroya
Atlantic Airways og Svimjisamband Føroya endurnýggjaðu í gjár stuðulsavtaluna sínámillum, at vera galdandi eisini fyri 2015. Hetta tá ið Allan Skaalum, marknaðarleiðari hjá Atlantic, og undirritaði SSF-formaður Rókur í Jákupsstovu møttust í Norðurlandahúsinum, til eitt prát og undirskriving av nýggja … Continue reading
NSF-fundur í Reykjavík
Norðurlendska svimjisambandið hevði mikudagin 28. januar sín árliga fund fyri aðalskrivarar og ítróttarstjórar, har aðalskrivararnir serliga fyrireika norðurlendska aðalfundin og kalendaran fyri komandi árið, og ítróttarstjórarnir koma við broytingaruppskotum til kappingarreglurnar.


text:
Eitt Ódnarkvøld kemur út í bók
Forlagið Fannir útgevur sjónleikin hjá H.A. Djurhuus í røðini LEIKRIT
FarGen fingið stórfingna gávu frá Betri
FarGen verkætlanin hevur á móttøku í dag fingið gávukekk áljóðandi 1,5 mió. kr frá Betri Stuðli
Politikarir hyggja burtur frá fakta, tá hesi ikki stuðla teirra sannføring
Nýggj gransking frá Aarhus Universitet vísur, at politikarir ikki broyta meining, hóast prógv siga teimum ímóti
Sinnisbati fer at handa Sálarheilsuvirðisløn
Virðislønin verður handað 10. oktober, og Sinnisbati heitir á fólk at tilnevna einstaklingar ella feløg


text:
Landsstýrismálanevndin situr á fundi og ger endaliga niðurstøðu um løgmann
Kæran um at løgmaður hevur lýst § 14 stk. 2 sum yvirtikið málsøki verður endaliga avgreidd í dag.
Landsstýrismálanevndin hjá Løgtinginum fór á fund í morgun klokkan hálvgum nýggju. Á skránni var eitt mál, og tað var kæran frá Bill Justinussen og Jenisi av Rana, løgtingsmonnum, viðvíkjandi avgerð løgmans um at leggja § 14, stk. 2 í hjúnabandslógini undir málsøki hjá landsstýrismanninum í mentamálum.
Landsstýrismálanevndin hevur gjørt eina fyribils niðurstøðu í málinum, men mannagongdin er, at tann sum er kærdur fær fyribilsniðurstøðuna fyrst, og sleppur at gera viðmerkingar til niðurstøðuna. Eftir at landsstýrismálanevndin hevur fingið hesar viðmerkingarnar verður endalig niðurstøða gjørd.
Løgmaður hevur fingið eina fyribilsniðurstøðu frá landsstýrismálanevnini, og í gjár segði hann við Kringvarpið, at hann fór at lata løgtingsskrivstovuni sínar viðmerkingar í seinasta lagið klokkan 8 í morgun.
Tá Jógvan Skorheim, formaður í landsstýrismálanevndini hoyrdi tað, lýsti hann alt fyri eitt fund at verða klokkan hávgum nýggju.
Við R7 segði Jógvan Skorheim í morgun, at hann vónaði, at ein endalig niðurstøða kundi verða gjørd áðrenn tingfundin klokkan hálvgum tíggju.
Jógan Skorheim vil einki siga um, hvat stendur í fyribilsniðurstøðuni, tí tað er í trúnaði.
Heimasíðan in.fo skrivaði í morgun nógvar viðmerkingar um fyribilsniðurstøðuna, so okkurt bendir á, at trúnaðarupplýsingar hava likið til henda eina fjølmiðilin. In.fo skrivar tó einki um, hvat nevndin sigur um løgmann, sum er kærdur til nevndina, men viðgerð meira við politiskt vinklaðum greinum tveir av limunum í nevndini.
Jógan Skorheim vil ongar viðmerkingar gera um hetta, men hann sigur, at tað hevur verið ein trupulleiki seinastu tíðina, at trúnaðarupplýsingar hava likið úr nevndini.
Uppskotið um at broyta § 14 stk. 2 í hjúnabandslógini verður viðgjørt á tingfundinum í dag.
Mest lisið í farnu viku
Heystarfat
Prát við Jørgen Niclasen
Trump heldur fram sína sigursgongd
Argentinski kavbáturin sprongdist eftir 40 millisekundum
Samrøða við Trine Camilla Joensen úr Valkyrjunum
Myndarøð: Væleydnað seymiskeið fyri nýbyrjarar
Rúsdrekkaávirkaður og 12 persónar í bilinum
Trolbátarnir fullfermdir á Leirvík
"Kom á 2069" - Sending 22
Smuglingin av fiskaflaki úr Norra vindur upp á seg
55 vilja vera stjóri
Ísraelar og palestinar - sum dagur og nátt
Prát við Svend Højgaard
Tvístøða kjaksending 24 - Lán til uttanlandaferðir
Lýsa fyri 70 milliónir í Fiskafingrum
Týsk Samherja-skip fingið nøvn
Vandi fyri álvarsomum stríði millum Danmark og Grønland
Eg sakni heildarætlan fyri fiskivinnuna
Íslendsk lodnuskip hava rokveiðu - norðmenn á veg
R7 Premier League 9 - aftaná 24. umfar
Samrøða við Hans Jacob Hjelm, um Dansibandsfestivalin
Klipp fyri at brúka telefon í bilinum - kanska eisini í Føroyum
Ein sólskinssøga á vetri
Messi brendi brotsspark
Samband
Postboks 226
FO-600 Saltangará


text:
Hóast fleiri viðkomandi tiltøk longu hava verið hesa vikuna, so byrjar Sjómannadagurin í Klaksvík av álvara í dag. Sjómannadagurin hevur veruliga fingið støðu sum ein tann familjuvinaligasta stevnan í landinum
- Føroya Sjómannadagur hevur til endamáls at nøra og varðveita áhugan fyri fiskivinnuni á sjógvi og á landi og at kveikja áhuga fyri tí, ið hevur við sjógvin at gera. Hetta verður gjørt uppá ein hugnaligan, gevandi og rúsfrían hátt, so at familjur og fólk í øllum aldursbólkum kunnu njóta gleði av hesum tiltaki, siga fyrireikararnir
Alt á Sjómannadegnum er ókeypis. Skráin leggur dent á at kunna og læra um føroyska mentan, mæti og virðisgrundarlag, sum sagt verður, og millum annað eru kunnandi framløgur í samstarvi við Havstovuna, sum leggur ymisk granskingarúrslit fram.
Fiskikapping og vatnkríggj í dag
Í dag eru serliga tvey væl umtókt tiltøk á skránni: Fiskikappingin og so tað stóra vatnkríggið, um árliga dregur børn og barnslig vaksin til sín í hópatali.
Fiskikappingin er á Kósabrúnni, og børnini skulu sjálv hava tráðu við. Agn fáa tey útflýggjað á bryggjuni. Fiskikappingin byrjar klokkan 18.
Stóra vatnkríggið er klokkan 19 í kvøld. Skip og bátar taka fólk umborð á Kósabryggjuni, og síðan verður farið út á vágna at skjóta við vátum. Sløkkilið og bjargingarfeløg úr øllum landinum luttaka. Krav er, at øll eru í bjargingarvesti.
Á vestursíðuni framman fyri North Fish Cold Storage er eisini vatnkríggj fyri smærri børn, sum ikki ynskja at vera umborð á bátunum. Kaptein Gardar og aðrir sjórænarar krógva seg í einari stórari borg á bryggjuni og verja seg ímóti børnum við einari stórari kanón.
Kappingar og fiskaborð leygardagin
Leygardagin eru eisini fleiri tiltøk á skránni. Millum annað hittast føroysku træsiglskipini og aðrir bátar á Pollinum og seta segl. Seglskipini koma á Klaksvík lokkan 10, og eftir tey koma gomlu útróðrarbátarnir úr Svínoy rógvandi.
Klokkan 10 er kaffiborð fyri øllum á bryggjuni.
Gjøgnum allan leygardagin eru hópin av tiltøkum, millum annað er stórt fiskaborð, har mangt gott úr havinum verður at fáa.
Annars verða svimjikappingar á Vágni, grind verður skorin upp, og so ikki at gloyma tær væl umtóktu føroyameistarakappingarnar í trolbøting, egning, agnskering og mangt annað forvitnisligt.
Øll skráin sæst her


text:
Fremst í nýggja yrkingsavninum hjá Tóroddi Poulsen "Ferðamaður í egnum heimi" stendur ein yrking fyri seg sjálva og líkasum umboðar savnið. Fyrstu ferð eg las tekstin, hevði eg eitt sindur ilt við at fáa takholt á honum; tað var sum hann glapp ímillum fingrarnar á mær. Í trettan stuttum reglum verður sagt frá "náttarbørnum" sum bróta inn í kirkjuna at drekka anda og sum at enda "lofta / eygnasteinar / upp ímóti / kamars-/ vindeyga / mínum". Tað gerst tær kortini rættiliga skjótt greitt,
Lítillátni heimstónleikarin
Ungi gøtumaðurin Ólavur Jákupsson hevur seinastu árini ferðast kring allan heim og spælt konsertir


text:
Jóhan Martin Christiansen er føddur í 1987 í Tórshavn, og nú búðsitandi í Keypmannahavn. Hann er útbúgvin Master of Fine Arts frá kunstakademiinum í Malmö í 2014.
Verkini hjá Jóhan Martin Christiansen snúgva seg oftani um sambandi millum mál/poesi, tað fysisku verðina og kroppin, sum tilsamans mynda grundleggjandi tól listamansins. Ein stór kelda til íblástur er m.a skýmingin, tá ið dagsljósi skiftur frá litum til gráskala, løtan, tá ið alt gerðst kámari og tó enn tíðiligari og verður umskapað til poesi. Tað vit kalla ‘eftirmyndina’, sum er myndin, ið bliknar á nethinnuni eftir at upprunaliga myndin er burtur – hetta skrivar J. W. Goethe um í síni litlæru.
Christiansen roynir eisini at fanga tómleikan, og finnur burturbeindar pappkassar, sum hann síðani ger gipsavstoypingar burturúr ella tekur kopiir av, sum verða skanna inn og printað sum stórskala fotomyndir.
Harumframt arbeiðir Christansen eisini við foto, video/ljóð/tekst, tekstil, grafikki. Tekstilverkini verða litað í ymiskum løgum, so sum blekk, reyðvín, te osv. Hesi verk eru sum kroppar, har ið javnágin eru sum ein koreografi av tyngdarmegini. Við føroyska málinum sum útgangsstøð,i kannar Christiansen, hvussu mál boytist og rekur, tá ið tað verður umsett úr sínum upprunaliga samanhangi og verður tí til nakað annað. Somuleiðis skrivar Christiansen eisini greinar, samrøður o.lík.
Seinast hevur hann sýnt fram í Føroyahúsinum í Keypmannahavn við framsýningini Repeated Passages. Hanging Landscapes. Framsýningar sum eisini kunnu nevnast eru DRESS í Steinprent (2014), LIGHTGREEN, DAYDREAM, EYESHADOW í KHM Gallery, Malmö (2014), The Hot Show Galleri Nicola Wallner, Keypmannahavn (2015), UNDERSTRØM ARoS, Århus (2014) og FAREWELL 427, Riga (2014).
Gunnvá Zachariasen (f. 1973) byrjaði at spæla sjónleik í Sjónleikarhúsinum fyrst í 1990’unum. Hon var við í fleiri Ólavsøkukabarettum og Leikhúsjólum, umframt leikum hjá Havnar Sjónleikarafelag og var onkutíð gestaleikari í leikbólkinum Grímu.
Gunnvá fór á sjónleikaraháskúla í norðurlendska fólkaháskúlanum í Kungalv, Svøríki.
Har fekk Gunnvá av álvara alsk til sjónleik og byrjaði at lesa dramaturgi á Århus Universitet. Men Gunnvá vildi heldur standa á palli heldur enn lesa um pallist. Hon søkti og kom inn á Statens Teaterskole í Keypmannahavn, hagani hon var útbúgvin sjónleikari í 2000.
Síðani hevur Gunnvá starvast á ymsum leikhúsum í Danmark (Theatre La Balance, Aveny-T, VidenskabsTeatret, Teater Masken, Blumenbach Instituttet o.ø.), hon var partur av sjónleikarakollektivinum International Theatre Collective, sum hon ferðaðist saman við í USA og Kanada í 2004-05.
Eisini hevur Gunnvá javnan verið á palli við Leikhús Grímu og á Tjóðpalli Føroya, eitt nú við leikum so sum Ginu Søgur, Í óðamansgarði, Limbo, Nordost, Snati, Reinsan, Breaking The Waves og fleiri øðrum, umframt at hon hevur lagt rødd til mangar teknifilmar og søgur í útvarpi og sjónvarpi.
Hon var við at stovna leikbólkin Tvazz í 2006 og hevur framleitt og spælt í leikum so sum Køksdrotningarnar, Fundamentalisturin, 4.48 Psykosa, Tey óndu, Stovugenturnar.
Gunnvá undirvísir eisini nógv í sjónleiki, kropp, rødd, samskifti og framburði og fyriskipar tiltøk, leikir og festivalar innan leiklist.
Hon tekur í løtuni eina diplom útbúgving í list og mentanarmiðlan fyri børn og ung á Den Danske Scenekunstskole/University College Sjælland.
Hevur útgivið 19 bøkur – skaldsøgur, stuttsøgur, ævintýr, sjónleikir og myndabøkur, bæði fyri børn, ung og vaksin. Serliga er hon kend fyri bøkurnar um skrímslini, sum hon skrivar saman við svenskum og íslendskum høvundum og sum eru umsettar og útgivnar á 15 málum kring allan heimin.
Hon hevur havt skeið í skriving síðani 1996. Hetta hava verið bæði longri grundskeið í kreativari skriving og styttri konsentreraðar høvunda-verkstovur. Hon hevur undirvíst fólk í øllum aldrum og samfelagsbólkum.
Rakel Helmsdal er multilistafólk sum hevur egið marionettleikhús, Karavella Marionett-Teatur, sniðgevur bæði øllum í leikhúsi sínum og fæst við aðra list. Hon er eisini verkætlanarleiðari á ymsum stórum verkætlanum fyri ungdómsmentan t.d. Ung í Føroyum.


text:
Blaise Pascal
Blaise Pascal (/pæˈskæl, pɑːˈskɑːl/;[2] Franskt: [blɛz paskal]; 19. juni 1623 – 19. august 1662) var ein franskur støddfrøðingur, alisfrøðingur, uppfinnari, rithøvundur og katólskur gudfrøðingur. Hann var eitt undurbarn, ið fekk undirvísing frá faðir sínum, ið var skattainnkrevjari í Rouen. Fyrsta verk hansara var innan náttúru- og nýtsluvísindi, har hann gjørdi týðandi íkøst til gransking av løgi og greiddi hugtøkini um trykk og vakuum við at geva verkinum hjá Evangelista Torricelli alment gildi. Pascal skrivaði eisini í verju fyri vísindaligum mannagongdum.


text:
Hvat ger umboðsmaðurin
Umboðsmaðurin ansar eftir, at myndugleikar og stovnar lurta eftir sjónarmiðum hjá børnum og ungum og virða rættindi hjá teimum.
Umboðsmaðurin hevur fýra høvuðsuppgávur:
- Vit viðgera klagur og taka ímóti spurningum, ið snúgva seg um børn. Klagurnar og spurningarnir kunnu vera frá bæði børnum og vaksnum.
- Vit taka sjálvi mál upp, har illgruni er um, at børn ikki hava verið rætt viðfarin. Hetta kunnu til dømis vera mál, sum koma fram í fjølmiðlum.
- Vit vitja almennar og privatar stovnar, har sum børn eru. Tað kunnu eisini vera fosturfamiljur, sum hava meira enn eitt fosturbarn. Vit kanna, um stovnarnir halda allar lógir og reglur, og um børnini hava tað gott.
- Vit ansa eftir, at altjóða reglur um børn verða hildnar í Føroyum. Hesar reglur standa í Barnarættindasáttmálanum hjá ST.
Hvat stendur í Barnarættindasáttmálanum? (leinkja til Lesitilfar)


text:
Nýggjastu tíðindini
Melda til tíðindabræv
Tíðindi - 20. mars 2017
Her ber til at síggja málini í 2-1 sigrinum á Slovakia. Málskjúttar vóru Tórur Jacobsen og Hanus Sørensen. Úrslitið hevur við sær, at føroyska liðið skal til EM-endaspælið í summar
Fegnir spælarar, venjarar og leiðarar eftir 2-1 sigurin á Slovakia - Mynd: www.fsf.fo
- Hetta var heilt ótrúligt. Eg havi ringt við at finna røttu orðini beint nú, men tað er ein fantastiskt kensla, sum vit standa við aftaná hendan dystin, sigur Áki Johansen, U17-landsliðsvenjari.
Málsetningurin var greiður undan seinasta dystinum í Úrvalskappingini á Kýpros. Føroyska liðið skuldi vinna, um teir skuldu hava nakran kjans at tryggja sær 2. plássið í bólkinum. Tó var eisini ein treyt, at Írland ikki tapti á Kýpros.
Endin varð, at Føroyar vunnu 2-1 á Slovakia, og Írland vann 2-0 ímóti Kýpros. Sostatt skal føroyska U17-landsliðið við dreingjum, sum tað fyrsta nakrantíð, til eitt EM-endaspæl.
MYNDIR frá dystinum Føroyar - Slovakia 2-1
EM-endaspælið verður í Kroatia frá 3. til 19. mai.
Her ber til at síggja málini í dystinum millum Føroyar og Slovakia


text:
Svimjisamband Føroya
ÍSF-Húsið, Gundadalur 2
Postmoga 1329
FO-110 Tórshavn
Telefon +298 607559
Fax +298 317559
ssf@ssf.fo
Banki: BankNordik 6460 - 1518455
Skrivstovutíð:
Mána- og fríggjadag kl. 9.00-12.00
Stuðlar
Lýsingar
-
Amboð
Tag Archives: BCN2013
Pál 7:50.81 og í HM-finalu í 800 frí
Pál Joensen svam seg í morgun trygt í HM-finalu í 800 metra frísvimjing, tá ið hann í Palau Sant Jordi høllini í Barcelona svam teinin uppá 7:50.81. Tað var næstbesta tíð í triðseinasta riðli, og rakk til eitt samanlagt sættapláss … Continue reading
Føroyskt met til Poulu, fyrsta dag á HM 2013
Heimsmeistarastevnan í svimjing byrjaði avbera gott fyri okkum føroyingar, tá ið Poula Øssursdóttir Mohr longu í fyrstu kapping setti stórt nýtt føroyskt met, við at svimja 100 metra firvaldasvimjing uppá 1:04.58. Hon átti sjálv føroyska metið, frá tá ið hon … Continue reading


text:
Cap Negret 4 frá uml 1 nov 11 til ........
Hettar kann man kalla eplir, vit ætlað at goyma tað til onkur kemur at vitja,
hettar er alt ov stórt til okkum :o)
Anja hevur ilt í eygunum og mátti til læknað
Matador á skránni
Gudmundur hevur keypt sær inniskógvar :o)
Bobby hevur fingið eyga á okkurt langt úti
Royna at sooma inn.......
Soomi meira ......
Soomi við hvørjum dropa, eg haldi hattar er ein borðipallur, flytur seg mega
seint
Appilsinirnar byrja at blíva gular, tær hava verði myrkagrønar
So er PIZZA á skránni, vínfløskan verður brúkt sum kakurulla :o)
Gudmundur hevur gjørt sær ein handil
Hann er sera dýrur, nógv bíligari at fara í Mercadona :o)
Gudmundur og Bobby hygga sær
Nógvur fuglur at síggja av altanuni
Ein bátur siglur framvið
Hettar alibrúk verður sleipa aftur og framm av og á
Mánamorgun 7 nov kl er 09 sera pent veður í morgun og Laila er farin at
fylgja Gudmundur í skúla. Men alla síðstu viku var einki at skriva heim um :o),
næstan eingin
sól, onkrar løtur (stuttar) hevur sirma eitt sindur og hitin hevur ligi um 16-18 gr um morgunin og um 18-22 gr um dagin, so nú er heysti komi :o). Gudmundur hevur
verði og svomi saman við venjaranum.
Týsdagur 8 nov:
Ordiliga gott veður, mátarin vísir 24 gr full sól og púra stilt, so tað er bara at sóla sær. Gudmundur hevur verði til Padle ( tennis ).
Mikudagur 9 nov:
Í dag er sera gott veður, hitamátarin vísir 26 gr, full sól og næstan stilli. Fleiri eru á strondini í dag, bæði svimja og liggja og sóla sær. Maibritt og Rói koma ein túr til
okkara í kvøld :o)
Gudmundur hevur skriva eitt vælkomin-skilti til Maibritt og Róa :o) Maibritt hevði brøv frá skúlavinum í Føroyum, mega stuttligt :o)
Eisini fekk hann føroysk bløð og bomm frá Maibritt
Rói og Arnbjørn
So er TAPAS servera á altanuni
Mamma hevur gjørt, greiður Gudmundur frá :o)
Bleiv nakað kalt at sita úti so seint (kl 21:30), so næsta rættin ótu vit bara
inni :o)
Eitt sera hugnaligt kvøld :o)
Hósdagur 10 nov:
Aftur í dag hevur sólin bakað niður, hitin 26 gr. Nú klokkan 17.15 eru 20 gr, Laila er eftir Gudmundi og so fara vit við honum til svimjing :o)
Hettar er útsýni niðaneftir frá íbúðini
Vegurin man sær eitur 332 og er sera nógv ferðsla har, men vit hoyra tíbetur
einki
Taveitdenn tók Laila aftur fototóli við, havi roynt at goyma tað fyri henni,
hon er ófør at taka myndir. Hettar verður stuttligt at hyggja eftir, tá vit
blíva gomul :o)
Her liggja fólk og sóla sær í túninum hjá okkum, 10 nov 2011 :o)
So er tað 11.11.11 og klokkan 11:11 Laila
er farin túr við Bobby so eg mátti taka mynd av mær sjálvum :o)
men also hendan serliga dag var man so í Spania
Gudmundur hevur Flori heim við at spæla, teir ganga í sama flokki. So nú hava
teir allir verði heima og spælt her, stuttligt :o) Hann er týskari, men
teir tosa bara spanskt
Hettar er beint uttanfyri skúlan, dunnur, gæs og annað er her
Skúlagarðurin
Mamma er so ófør at taka myndir
Eini sera typisk sponsk hús, tó hava nógv av teimum bugaði vindeygu
Her búgva vit niðast heilt oman móti sjógnum
Bobby úti at pissa :o)
Leygarkvøldi fóru vit ein túr inn til Altea, mega pent veður. Klokkan er
18:30
Gudmundur spurdi meg um hann kundi fáa 3€ hann skuldi keypa okkurt,
men vildi
ikki siga hvat, hann kom aftur við einari gávu til mammu sína :o)
Mamma glað hon fekk ein flottan reyðan ring
Uppi við kirkjuna er onkur, sum skal giftast
Alda saman við einari vinkonu
Gudmundur argar okkum, liggur og snorkar, tað gongur ov seint hjá okkum at
ganga :o)
Gudmundur keypt ein film TIN TIN og slapp at hyggja eina løtu
So er tað svimjihylurin, Alda og Baldur eru komin at vitja
Aftaná fingu tey nýbakaðar muffins
Eina lítla løtu spældu tey WII
So fóru tey at teknað
Gudmundur´sa
Aldu´sa
Baldur´sa
Í kvøld fingu vit Turran fisk og heit eplir uhmmm :o)
Hendan hevur Gudmundur gjørt í skúlanum :o)
Gudmundur mátti líka taka eina mynd av LEGO
Mánadagur 14 nov 2011
Júst fylgt Gudmundur í skúlan, hitin 20 gr í morgun. Nakað av uppgangi í morgun stórar aldur :o)
Týs, mik hevur verði gott veður, hitin um morgunin 18-20 gr og so um dagin heilt uppí 26 gr
Hósdagur 17 nov 2011
Veðri tað sama, tó eitt lítð lot. Gudmundur og vit bæði hava verði í føðingardag hjá Aldu í Magic Family í L´Albir. Har hugnaðu tey sær óført, vóru um 20 børn
Vit høvdu gloymt fototóli, men tóku hesar við telefonini
Vit hava verið og keypt mammu eina gávu, tað er næstan einki inni í íbúðini,
so tað treingir ordiliga til :o)
Ein útróðrabátur kemur inn at landa, í Altea er ein uppboðsøla
So eru vit á veg í føðingardag hjá Isak, hann er úr Norra men føddur her :o)
Her eru tað Vincent, Pablo og Gudmundur
Eitt sera stórt øki at spæla eina løtu. Har var ein ung genta, sum stóð fyri
ymiskum spølum
Frá vinstur, Olivia, Jewel, Taya, Pablo, Gudmundur og Vincent
Tierra de Ninos
Ellis úr Hollandi, ein úr Russlandi (minnist ikki navni) og Laila
Tey koyrdu karting, riggar illa at taka myndir tá so nógv endurskin er :o(
Fyrst sluppu tey at skrúva bilanir saman
Tey skipaðu eisini fyri fótbólstkapping
Okkurt borðpynt, sum Gudmundur hevur gjørt í frítíðarskúlanum
Gormetti mugu eisini sleppa á mynd :o)
So standa jólini fyri framman, og jólapynt er á skránni :o)
Í dag Mánadag 21 nov 11
Hevur ikki verði summarveður her í dag, regna eitt sindur av og á og hitin ligi um 16-18 gr og eingin sól í dag :o( Gudmundur hevur verði til svimjing. Eisini hava vit verið
í einum stórum leikutoyshandli og Gudmundur hevur verið og vælt sær jólagávur :o)
Týsdagur 22 nov
Sera pent veður í morgun og Jórun ja eg havi tikið hesa í morgun kl 08 Gudmundur hevur verði og keypt sær 2 skjalbøkur, nýggjur djórahandil beint við her
Fittar eru tær, slagi er
Trachemys S. Scripta Meira
Gudmundur koyrir tær í akvarium-kassan :o)
Bobby er eitt sindur ævindsjúkur halda vit
Steinar skulu í kassan
Nú kl 18 í kvøld regnar eitt sindur illa. Gudmundur skuldi til venjing í
Padle men har møtti eingin upp tí tað regnaði eitt sindur illa :o) Men Gudmundur
legði ikki so nógv í
tað hesaferð, tí hann longdist eftir skjalbøkunum :o)
Næstu myndurnar >>


text:
Ljós sett á burðardygga stóraling
vinna22-08-2017 - 15:54 - Jóanis Nielsen
GRANSKING: Í apríl í ár luttók Fiskaaling í eini stórari verkstovu í Vancouver í Kanada, sum setti ljós á, hvussu stóraling mest skynsamt eigur at verða skipað í smáum samfeløgum. Serliga í Noregi og Kanada kunnu viðurskiftini millum alivinnuna og upprunafólkið gerast viðbrekin, men eisini í Føroyum eru avbjóðingar at skipa alivinnuna so skynsamt, sum tilber.
Eitt afturvendandi kjakevni í fleiri av londunum er, hvussu aling í stórum mátistokki kann skipast skynsamast í smáum samfeløgum. Eitt nú í Noregi og í Kanada eru stórar avbjóðingar at fáa viðurskiftini millum alivinnuna og viðurskiftini hjá upprunafólkinum at ganga hond í hond ella best møguligt. Hetta var ein høvuðsorsøk til, at ein stór verkstova um stóraling varð løgd til Kanada, har upprunafólkini í stóran mun síggja alingina vera til bága fyri teirra lívsgrundalag.
Laksaalingin í Kanada er í dag um 122.000 tons, og meira enn helmingurin – umleið 60 prosent – fer fram í British Columbia á vesturstrondini. Hetta svarar til umleið føroysku framleiðsluna, hóast økið er munandi størri enn okkara.
Verkstovan undir heitinum ”Intensive aquaculture and sustainable regional development in the Arctic region – From controversy to dialog (AquaLog)” byrjaði við einari rundferð, har vitjað varð á alibrúkum, hjá First Nation-umsitingum, ið eru lokalar stjórnir hjá upprunafólkabólkum, og hjá ráðgevum innan alivinnuna á Vancouver Islands. First Nation-umsitingarnar hava havt viðurkenning frá kanadisku stjórnini síðani 1984.
Styrkja netverk og altjóða granskingarsamsstarvLuttakararnir á verkstovuni í Kanada komu frá Universitetinum í Tromsø og granskingarstovninum Nofima í Noregi, ráðgevarafelagnum Torsta AB í Svøríki, Universitetinum í Ottawa og granskingarstovninum Tamarack Research í Montreal í Kanada. Úr Føroyum luttók Knud Simonsen, granskingarleiðari á Fiskaaling.
Verkstovan endaði við einum 2-daga seminari á University of Bristish Columbia, har umboð fyri universitet og granskingarstovnar, almennu kanadisku aliumsitinginga, felags fiski- og aliumsitingina hjá upprunafólkunum, umframt umboð fyri fleirstovna granskingarátøk í Norðuramerika, luttóku.
Verkstovan í Kanada var framhald av verkstovu, sum varð hildin í Tromsø í apríl 2015, tá eisini umboð úr Íslandi luttóku.
Verkstovan varð fíggjað av Nordregio-skipanini undir Norðurlandaráðnum og av Framsentrinum í Tromsø, sum partur av einari størri verkætlan, og verður skipað í fleiri pørtum. Endamálið er at styrkja altjóða granskingarsamstørv og netverk.
Í Føroyum næstu ferðHóast stórur munur er millum luttakandi londini, tá ræður um landafrøðiliga stødd, fólkatal, framleiðslu, framleiðslunøgd og mannagongdir annars, so var ein av niðurstøðunum frá verkstovuni, at ósemjurnar í teimum ymsu londunum oftani eru um tey somu evnini. Londini kunnu tí hava gagn av at hoyra um royndirnar hjá hvørjum øðrum, og hvussu ósemjurnar í teimum ymsu samfeløgnum verða loysatar ella møguliga kunnu loysast.
Arbeitt verður nú við at taka samanum tilfarið og sjónarmiðini, sum vórðu savnaði í verkstovuni, og ætlanin er at lýsa hetta í eini vísindagrein, sum skal vera liðugt skrivað og gevast út komandi vár.
Ætlanin er at skipa fyri einari triðju verkstovu í hesi røðina, sum eftir ætlan skal haldast í Føroyum í 2019. Fyrbils arbeiðsheitið til hesa verkstovuna er "Best Practice Management".
Lesið meira á hesum leinkjum:
www.coreplan.no/en/workshop-in-canada/
www.nordregio.se/Metameny/About-Nordregio/NCM-Arctic-Co-operation-Program-Arktiskt-Samarbetsprogram/Projects-2015-17/Sustainable-growth-and-business-development/


text:
Uppstilling í Suðurstreymi 4. august á Hotel Hafnia
Góðu limir í Suðurstreymoyar Tjóðveldisfelag. Í sambandi við Løgtingsvalið, sum er útskrivað og verður hildið 1. september 2015, verður kallað inn til 2. og møguliga 3. uppstillingarfund týskvøldið 4. august kl. 19.00 á Hotel Hafnia. Limir, ið hava goldið limagjald fyri 2015, hava atkvøðurætt. …Limagjaldið er kr. 250, tó kr. 100 fyri pensjonistar Til ber at flyta limagjaldið á konto nr. 9181-174.525.7 í Eik Banka, ella á konto...
Hví stilli eg upp
Vit vilja økja um rættindini hjá føroyska fólkinum, vinnuni og myndugleikum annars. Vit vilja økja um samstarvsmøguleikarnar við onnur lond og um inntøkurnar til føroyska samfelagið. Vit vilja lata upp tær dyr, sum heimastýrisflokkarnir vilja lata aftur. Vit vilja taka sæti sum vanligur limur í millumtjóða felagsskapum Vit vilja taka ræði á øllum málsøkjum Vit villja tryggja vinnuni góðar og tryggjar karmar Vit vilja tryggja eitt...
Gunvør spyr um gongdina í bygging av Marknagilsdeplinum
Grein 52a fyrispurningur settur Bjørn Kalsø um gongdina í bygging av Marknagilsdeplinum 1. Kann landsstýrismaðurin framvegis vátta, at Marknagilsdepilin verður klárur at taka í nýtslu við skúlaársbyrjan 2016? 2. Er gongd í byggingini í løtuni ella er arbeiðið steðgað upp? 3. Hvussu langt aftanfyri tíðarætlanina er byggingin í dag? 4. Hvat snúði roknifeilurin, sum tosað hevur verið um, seg um og hvussu ávirkar hann restina av...
Nýggj ferja og nýggir møguleikar
Tað var hugaligt at vera í Royndarhúsinum, tá ið nýggja ferjan til Nólsoyar var løgd fram. Leingi hevur verið arbeitt at dagføra trygga og álitandi farleið um Nólsoyarfjørð og haldi eg, at hendan ferjan hevur nógv gott. Umboðið fyri Knud E. Hansen legði greitt fram tekningar og ymsu atlitini felagið skuldi taka, tá teir fingu uppgávuna at tekna nýggju ferjuna. Hetta var í 2013 og tá varð einki nevnt um prís á 50 mió. kr. Tí verður...
Meirinntøkan longu brúkt
Ein skuldi trúð, at nú Tórshavnar kommuna hevði 53,7 mió kr í meirinntøku í skatti í 2014, var lagað manni beinanvegin at fara undir átøk, sum hava troðkað á leingi. Her komu jú meir enn hálvthundrað milliónir inn í kassan, sum býráðið ikki hevði roknað við, tá fíggjarætlanin varð løgd fyri farna ár. Men í so máta er ikki nógv at heinta. Býráðið viðgjørdi í gjárkvøldið eitt uppskot um, hvussu meirinntøkurnar verða at býta....
Flagg og mentan fagnað!
Aftaná flaggdagshaldið á vaglinum skipar Suðurstreymoyar Tjóðveldisfelag fyri flaggdagshaldið í Perluni og Reinsarínum frá kl. 15:30-17:30. Í reinsaríðnum heldur Bergljót av Skarði røðu, Benjamin Petersen spælir nøkur løg, og kaffi, køkur og te verða til keyps.Í Perluni verður ókeypis tiltak fyri børn við m.a. sangi, livandi søgu og ymiskum ítrivi. Um kvøldið skipar Unga Tjóðveldið fyri stórum mentanartiltaki í Perluni. Skráin er...


text:
Skiftislestur
Um at lesa bæði í Føroyum OG uttanlands
Sum lesandi á Fróðskaparsetri Føroya hevur tú møguleika fyri at taka ein part av tínum lestri á øðrum universiteti. Tín deild er møguliga partur av einum norðurlendskum netverki og hevur samband við onnur universitet í Norðurlondum.
Spyr lestrarvegleiðaran á deildini um møguleikarnar á tíni útbúgving.
Deildin, ið tú gongur á, skal góðkenna lærugreinarnar, ið tú ætlar at taka á øðrum lærustovni, og á tann hátt tryggja, at tær samsvara við tína útbúgving á Setrinum (ein fyribils góðkenning).
Setrið viðmælir tær at taka av hesum skiftismøguleikum. Altjóða Skrivstovan vegleiðir um møguleikar og hjálpir til við tí praktiska í sambandi við skiftislestur til og frá Setrinum.
Til høgru eru leinki til ymiskar møguleikar fyri skiftislestri.


text:
Poul Michelsen, landsstýrismaður í uttanríkis- og vinnumálum, hevur luttikið á ársfundinum hjá Útnorðurráðnum, ið verður hildin í Altinginum í Reykjavík.
Á fundinum millum uttanríkisráðharrarnar í Føroyum, Grønlandi og Íslandi varð samstarvsavtala millum tey trý londini undirritað. Í avtaluni binda útnorðurlondini seg til at vaksa um handilin sínámillum, taka burtur møguligar forðingar og samstarva á uttanríkisøkinum, eitt nú í mun til avbjóðingarnar, ið standast av Brexit.
Kelda og lesiðmeira HER


text:
Cap Negret 11 frá 09 feb til 20 feb 2012
Gudmundur var ikki heilt frískur, men væl betri enn í gjár so vit fóru ein túr, koyrdu einar 20 min norðureftir
Vit ætlað okkum uppá eitt fjall, sum eitur Monte Toix. Vit hava funni tað á Google og har sær út til at verða sera gott sýni yvir á Calp og suðureftir
Á vegnum steðga vit á at taka myndir. Ovast uppi (sær út sum ein hvítur prikkur er Castellet De Calp, so tað ætlað vit líka at kannað nærri
Annars mega stór og flott hús at síggja allastaðnis
Aftanfyri er Altea og Albir, also longst vekk
Her eru 2 fjallaklintrar á veg uppá fjalli, ella skal man kalla tað klettin
Soleiðis nú eru vit komin til skilti, sum vísir okkum veg til borgina
Castellet de Calp Men vit hava gingið eina løtu niðan og
sooma, síggja vit bara ein vegg, sær út á
helluni at hon er dottin niður og borgin við, so vit tímdu ikki heilt niðan. Søgan sigur at borgin bleiv bygd fyri at ávara um Piratar. Bygt millum ár 1400 og 1500 og undir
War of the Spanish Succession árini 1701 - 1714 lagt í oyði av Bretlandi, so hettar er tað einasta, sum er eftir ein múrur um 4 m breiður 5 m høgur og 75 cm tjúkkur. Er
annars væl vitja av fjallaklintarum
Her er also mega flott her uppi, Calp kletturin er tann, sum er longst frá
Her tímdu vit ikki longur upp til borgina, og eisini bratt, men ein endi var at
stiðja seg
Fantastiska flott hús nógva staðnis at síggja
Legg til merkis hvussu nær húsini liggja undir klettinum, man skuldi trú at
tað rapaði grót onkuntíð niður á tey
So eru vit komin til Monte Toix, vit eru sera høgt uppi
Calp millum Gudmundur og Lailu :o)
Gøtan niðan á klettir Monte Toix
Tekur ikki so langa tíð at ganga niðan
Mascarat bygdin
Gudmundur skrivar navn sítt uppi á klettinum :o)
Calp aftanfyri
Albir og Altea longst vekk og so ein rúgva av øðrum bygdum og býum
Flott flott her uppi frá :o)
Vit settu myndatóli á ein stabba, trýsti á 10 sekund og runnu yvir, hehe
riggaði
Fjallaklintrarin bjóðaði seg at taka ein mynd av okkum :o)
So koyrdu vit eitt sindur longur norður, settu bilin uppi við vegin og gingu
oman til eina sera hyggeliga bygd/bý
Benissa
Sera hyggiligt oman til strondina, sera vakurt við lagaðum gróti og
sera vøkrum flisum alla staðnis
Síðani koyra vit til
Bassetes, eitt sera lítið stað
Mamma til Pablo segði okkum frá hesum hyggiliga plássinum
Her er alt, sum hevur við vatnsport at gera Watersports
Vit valdu Salad fyrst, so eg fisk, Laila búff og Gudmundur heit kips og kaku
omaná
Sera hyggeligt stað at sita við góðum útsýni
Calp aftanfyri, men hettar er norðanfyri Calp
So avstað aftur, líka kanna eitt Centro Comercial, men har fara vit ikki
aftur
Aftur ein sera áhugaverdur túrur í góðum veðri, men eitt sindur kalt har sólin ikki stóð á :o)
Fríggjadagin aftaná skúlatíð, var loppumarknaður í skúlagarðinum. Alt sum kom inn fór til Afrika
Ein stuttligur dagur í skúlanum saman við lærarum, forældrum og børnunum
Soleiðis parkerar man í Spania, Gudmundur skeldaði meg at eg parkeraði soleiðis :o)
Hann er so bangin fyri at vit skulu fáa eina stóra bót
Her eru vit beint uttanfyri Calljosa. Her er ein frítarskúli, har børnini
læra alt møguligt
handverk. Vit eru við Ambroso, sum Torill kennir hann er ein av lærarunum Gudmundur, Isak og Ambroso
Fyrst teknaðu tey
Gudmundur´sa
Isak´sa
Nú eru tey í ferð við at gera eitt navnabretti
Vit sita og sóla okkum og tosaðu við forældrini
Appelsintrøð eru alla staðnis
Hettar er bara heilt stuttligt og teir báðir ætlað sær aftur næsta leygardag
Aftaná fingu forældrini kaffi meðan børnini hyggaðu sær
Ein hyggiligur dagur, Isak kom heim við okkum at spæla víðari við Gudmundur
Sunnudagin vóru Baldur og
Alda og vitjaðu
Bobby fekk nógv at gera á altanuni :o)
Alda mátti heim noks skjótt, hon fekk ilt í búkin so tað var eitt sindur
keðiligt
Hettar smakkar hmm
Fríggjadagin kom Isak at spæla
So gera teir skúlating saman
Torill mamma Isak er komin eftir honum
Men teir hugnaðu sær so gott og Isak vildi sova hjá Gudmundur
Leygardagin kl 10:30 eru vit so aftur á fríðtíðarhúsinum. Hettar tíma teir
sera væl, Gudmundur segði at hettar næstan var líka stuttligt , sum at svimja
Vit skulu eisini uppá mynd :o)
Typisk sponsk sethús
Ambroso hjálpir Gudmundur við navnabrettinum
Teir skuldu gera eina dragu í dag, men navnabretti var ikki liðugt so...
FILMUR
Navnabrettini síggja kanska ikki av so nógvum enn :o)
Aftaná verður runni og runni rundan um øll húsini á plássinum
So eru teir móðir og hvíla seg eina løtu áðrenn við fara heim
Seinni fóru teir oman á strondini at spæla í næstan 2 tímar
Bobby er við
Sjálvandi uppá bumbusteinin, sum liggur á strondini
Ein bátur stimar framvið strondina
Her eru vit í túninum og Bobby hyggur inn í garðin hjá grannanum, eftir
hundinum (damuni) hjá teimum :o)
So er tað speilegg og breyð
Sunnudagur og sum altíð nógv lív uttanfyri altanuna hjá okkum, vit mugu fara at pumpa luft í gummibátarnar, sum vit hava við. Teir eru í campingvogninum
Gudmundur í fer við at dekka upp til morgunmat, bollar eru í ovninum
Fleiri flott seglskip uttanfyri
So er klárt uhmm lækkur kona
Vit sita bara og bíða á altanuni, hitin er 18 - 20 gr
Gudmundur er farin at vitja Baldur og Aldu, so vit eru farin ein biltúr sum
so oftani sunnudagar :o)
Vit eru í Mascarat, er bara einar 5-10 min frá okkara íbúð
Her síggja vit brúnna, sum vit koyra yvirum til Calp
Tann fyrra brúgvin er tann gamla og verður ikki brúkt meira. Nýggja farleiðin er
nú
við tveimum tunnlum og einari nýggjara brúgv, sum sæst undir gomlu brúnni
Her eru tey soomaði inn til tín, VENDE stendur enn á teimum, sum merkir til
sølu so tað er bara at taka telefonina, nummari sæst á myndini :o)
Høghúsini beint innanfyri fjalli er Benidorm
Hesi íbúðarhúsini hava uttandurða elevator, tað er mega langt og sterrætt
niður til tey
So ein túr í bátahavnina í Mascerat
Altíð blívir man so svangur á slíkum túrum :o)
Húsini síggjast ikki ordiliga her, men eru ca miðskeiðis á myndini
Ein mega stór og flott marglætisskip
Hann eitur Rubeccan og er úr London
So nú er tíð at fara eftir Gudmundur, vit hava avtalað kl 19. Ein fínur túrur í sera góðum veðri


text:
Níggju av manningini á Remøy á veg heim
Níggju av manningini á norska rækjutrolaranum Remøy, ið hevur verið hildin aftur í Murmansk síðani 10. mai, eru nú á veg heim, skrivar heimasíðan hjá norska kringvarpinum NRK. Teir fóru við einum minibussi úr Murmansk til Kirkenes í gjár, og haðani gongur leiðin víðari heim í dag.
Tveir føroyingar eru millum 17 mans stóru manningina á Remøy, men ikki er greitt, um teir eru millum teir níggju, ið russisku myndugleikarnir hava loyvt at fara heim.
-Hetta er sjálvandi ein lætti hjá teimum, ið nú eru á veg heim, sigur skiparin Kjetil Ervik við NRK.
Hann og maskinstjórin, fyrsti maskinisturin, stýrimaðurin, kokkurin og tríggir dekkarar eru framvegis umborð á trolaranum.
Norska reiðarafelagið hevur seinastu dagarnar arbeitt við at fáa skift manningina út, og nú hevur umleið helvtin fingið loyvi at fara heim.
Trolarin skuldi fara heim av fiskileið, tá russisku myndugleikarnir brádliga komu umborð og tóku arrest í trolaranum.
Orsøkin var, at norsku fiskivinnumyndugleikarnir ikki høvdu fylgt umsóknina hjá Remøy um fiskiloyvi rætt út.
Teir høvdu gloymt at sett kross út fyri rækjuveiðu í skjalinum. Bæði teir umborð á Remøy og reiðaríið Remøy Havfiske trúðu, at talan var um eitt so lítið mistak, at tað kundi loysast uttan stórvegis hóvasták, men so varð ikki.
Trolarin varð biðin um at fylgja við inn til Murmansk, og har komu krøv um veðhald upp á 90 miljónir norskar krónur fyri at lata hann leysan aftur.
Hóast fleiri norskir myndugleikar hava roynt at fingið eina loysn á málinum, hevur hetta drigið út, og tað er framvegis ógreitt, nær trolarin sleppur heim aftur.
Kelda: nrk.no


text:
Teldufrøðingar hjá McAfee vísa á hvørji leiti-orð eru mest sannlík at vísa á heimasíður við virus og líknandi. McAfee hevur kannað 2.600 populerar leitingar í USA frá 2008 á Google Zeitgeist og Yahoo “2008 Year in Review”. Tað er undranarvert at finna hugtakið “Phelps, Weber-Gale, Jones and Lezak Wins 4x 100m Relay” á einum 5. plássi. Men hetta stavar frá OL í Beijing og verður væntandi ikki at síggja á listanum í næsta ár, sigur Keats hjá McAfee. Kanska finna vit “Pál Joensen” á listanum í næsta ár?
Listin hjá McAfee sær soleiðis út:
1. Unscrambler
2. Lyrics
3. MySpace
5. Phelps, Weber-Gale, Jones and Lezak Wins 4x 100m Relay
6. Free Music
7. Game Cheats
8. Printable Fill in Puzzles
9. Free Ringtones
10. Solitaire


text:
Reyði Krossur Føroya
Við sjálvbodnari orku tálmar og bøtur Reyði Krossur Føroya um menniskjaliga neyð, líðing og mismun. Reyði Krossur er heimsins størsti hjálparfelagsskapur. Vit hjálpa í gerandisdegnum og tá stór vanlukka er. Frá fyrstahjálparkassanum í bilinum til kríggj hinumegin jørðina. Vit leggja dent á alheims hjálpararbeiði okkara og sosialu íløgu okkara í Føroyum. Vit eyðmerkja tey, ið eru mest viðkvom og tryggja at virki okkara er miðvíst teimum.
Yvirlit yvir bingjur, handlar og sølur hjá Reyða Krossi Føroya
Hjálpararbeiði
Við Reyða Kross Vitjunartænastuni og Reyða Kross Klædnahjálpini inna vit sosialt og psykososialt arbeiði í Føroyum, eins og vit stuðla og hjálpa øðrum felagsskapum og stovnum, ið arbeiða innan sosiala øki í Føroyum. Reyða Kross Samarittarnir og Reyða Kross Fyrstahjálpin arbeiða fyri at økja um tryggleikan í samfelagnum. Eisini tilnevna vit á hvørjum ári ‘Ársins Fyrstahjálpara’ fyri at varpa ljós á týdningin av at duga fyrstuhjálp og eggja fólk at læra seg fyrstuhjálp, so fleiri lív kunnu bjargast. Nógv vitjaða og brúkta Reyða Kross Bókasølan er í Vágsbotni í Havn. Umframt hana hava vit tveir Reyða Kross Endurnýtsluhandlar, ið selja klæðir og lutir – eini handilin er á Bryggjubakka í Havn, hin er í Vági.


text:
Føroyska oljufyritøkan, Atlantic Petroleum, hevur fingið eina góða byrjan uppá 2017. Í tíðindaskrivið frá felagnum, dagfest 30. august 2017, verður nevniliga greitt frá, at fyritøkan hevur eitt yvirskot áljóðandi 6,4 milliónir krónir fyrsta árshelmingin av 2017.
Fyritøkan hevur annars ligið sera tungt á sjónum, síðan oljuprísurin byrjaði at lækka fyri nøkrum árum síðani.
Orsøkin til at Atlantic Petroleum nú hevur yvirskot, kann skyldast at tey í mai mánaða í ár, megnaðu at selja 25% av sínum parti av oljufeltinum Orlando. Tað fortelur annað tíðindaskriv, dagfest 15. mai í 2017. Oljufeltið Orlando er ikki bygt út, og tískil ikki byrjað at framleiða olju til sølu enn. Atlantic Petroleum seldi síni 25% til olju- og orkufyritøkuna Decipher Energy, og fær afturfyri lut í framtíðar inntøkum. Tá oljufeltið Orlando er liðugt úbygt, fer Atlantic Petroleum at fáa 2% av inntøkunum inntil har er blivið framleitt fimm milliónir tunnir av olju. Eftir hetta veksir parturin upp í 4,35% av inntøkunum.